Fö loldozás 


Megalvadt óceánon átröpül a futóhomok s a hold 
szabályosan kettéhasad a fürészhegyek fölött 


a veritékcsepp szivósabb mint a csillagzatok ereje 
sohasem hasad széjjel s a molyette sóhajok föl- 
olvadnak benne 


kiszáradt denevérek usznak a nyomukban s a 
kocsonyaszerü mélységben eltéved a bizalom 
horgonya 

tüskék és a bizonytalanság csalánja közt fekszünk: 

foszforsebek fényében születnek a végtelen dolgok 


jaj-törmelékünk alatt föléled a reggel s a vándor- . 


madarak átkelnek az acélfelületü vizeken 


az ég kimossa könnyeikből a lugot 
pillantások lejtőjén leszalad a megtisztitott forrás 


utrakészen gyülekezünk a fadobok körül s a kéz- 
fogásunk olyan mint a megfelezett buzakenyér 


Feszültség 


Egyenletesen szivárog a könyörgések nedve, meleg 
szó-fészkekre jégtömböt hengerit a csönd 

fájdalmak szakadékán fölbuggyan a zokogás s a 
viharmadár árnyéka átsuhan egy SZET 
pillanaton 


füszálakban megkövesedik a visszafojtott ele 
hallom a vaskelepcék csattogását s a nyugtalanság 
hasadékán átzuhannak a búnbeesett angyalok 


látom a szélben fityegő jóslatokat, cseppkóvirágok 
merevsége költözködik a hangokba s az em- 
berek bádogdarabokat ragyogtatnak a fogaik 
között 


cérnaszálon függ rozoga nevetésük, epezóld nö- 
vények szurják a föld sóját és vizét 

s a vakok nem tudják kirázni a napfoltokat sze- 
meikből 

ködgomolyag vándorol fölöttük, ez a fogantatás 
éjszakája mely elsülyed a viaszsárga tavakban 


halott aranyásók alszanak ott moszatpárnáikon 
szurokoldat csurog ezer résen 


gyaszbobitak lengenek a fólszinen, itt az ideje, 

hogy a mérőónt leeresszük a vérebek álmának 
fenekéig 

tengerek morajlása pihen a kagylókban s a sark- 
csillag rendíthetetlen nyugalma középpontja 


mindennek 
Reiter Robert 

AKTIVISTA-FOLVÖIRAT 


A müvész aktuális feladatai 


A kritika az élesszemű specialisták korszaka. A mikroszkóp mindenek 
fölött; az elemek hasznositásának maximuma; pontosság; mérőón a kézben, 
minimális vesztesség. Ember és tárgy megtekintése, megvizsgálása, megmérése, 
átkutatása minden oldalról. Az értékmegállapitás, a teljes eredmény korszaka. 

Érzelmi értékek másodlagosan, csökkenten, elszigetelten. Korszak, 
mely az összes értékek revizóját lehetővé tevő 
háboruból eredt. 

Érték: ember: fizikai és morális kitartás, valódi és hamis vezér-szellem, 
a támadó és ellenálló erő hipertrofiája. Élet és halál szüntelen érintkezésben; 
állandóan folytatódó veszély-állapot egészen uj, példátlan helyzetbe hozza az 
embert. A kitartás törvénye megdőlt, ami az emberben állati, az minden, az 
akarattól függő, vagy független szügségletre reagál. 

A tudatos individuum (béke-állapot) logikus, egoista, abszolut. Számmá 
leiokozva (háborus állapot) része valamely egésznek, aritmetikai érték, absztrakt 
szám. Eredmény: az emberi értékek minósitése, a hozadék intenzitásos fokozása. 

Materiális érték: a gép uralma, tókéletesbitése, hajsza tökéletesedés után, 
a milliméter, mint mérték, pontos megállapítás, a pontos beáHitók korszaka. 

Ebből a korszakból helyes következményként adódik egy uj művészi 
alakitás. 

Visszapillantás. 

A kelet, a legszélsőbb kelet, Ázsia, Afrika, Egyptom, Györögország, 
Róma — az egész művészi produkció a tizenötödik század előtt. A román, 
a gótikus művészet, a primitívek — szabad, tiszta föltaláló művészet. 

A föltalált formák művészete, a valóság egyen- 
értéküségének művészete. 

A tizenötödik század. A reneszánc. A burzsoázia első föllépésének és 
a kereszténység hanyatlásának találkozása. Rettenetes alaptévedés: 
a formáló értékek megmérgezése öt évszázadon ke- 
resztül. 

Az utánzott forma korszaka, egyformaság, ábrázoló és érzelmes szen- 
zuálizmus, teljes dekadencia. 

Az impresszionizmus: fel nem tünő bátortalan, lokális, de igaz és kon- 
zekvenciákkal megterhelt határozottság. Mellette folyik egy hamis reneszánc, 
az átmenet a nagy föltaláló korszakokhoz. Objektum és szubjektum relatívvá 
válik (egyformaság-állapot). A szín valamely formáló értékének uralma. A 
fölszabadítás megkezdődik. Hajsza a logika és a technika legszélsőbb kilen- 
gései után. Pointilizmus. Az eszköz összetévesztése a cél javára, de mégis 
élesen hangsúlyozott fölszabadítás. 

Reakció, kubizmus, a forma háttérbe szorítja a szént. Objektum és szub- 
jektum széttörése. Visszatérés a színhez adekvát formában (térfogat). A szabad 
föltalálás képeinek jelentkezése, teljes fölszabadítás. Példátlan, szélsőséges 
Eeiyzet, forradalmi állapot, küzdés állapota — 

— a küzdés állapotának szépsége, verseny, el- 
használt értékek megsemmisítése és ujak föltalálása. Állandó, legmagasabb 
szellemi feszültség, parázs-állapot (intenzitás). 

Béke-állapot, elhasznált és gyökerükvesztett értékek "konzerválása. Csók- 
kent gyorsaságú élet, a habozás élete, szemlélődő állapot, fagy-állapot. 

Az aktuális művészi lét kezdete. A kritikának ebben a gyors, kemény, 
töredékes, specializált, érzékenységektől mentes korában nyugtalan, plasztikus 
élet töpreng minden téren. Abszolut fölszabadítás. A plasztikus értékeket :nind 
föltárják, megvizsgálják mikroszkóppal a kézben. Veszélyes, szkeptikus, kriti- 
kus korszak. Az ösztön-minőségek lecsökkentek, az ember nagyon szorosan 
tartja a gyeplőt. Kritikus helyzet, mindenki kocsis (fagy-állapot) és senkisem 
ló (parázs-állapot). — 

Tiszta valóságos, igaz bepillantás, tartós művek alkotása, milió-mú- 
vészet kigondolása a szélsőségeken kivül. A szilárd érték keresése, az eredeti- 
ségnek a tartós értékek kárára történő tulhajtásának elkerülése. Az ember 
kötelezi magát az alkotásra, amennyiben teljesen benneél a korában, bármily 


veszélyes is, és levon belőle minden konzekvenciát, hogy teljesen föloldód- 
jék benne. 

Az alkotó szükséglete, hogy az ősanyagban, a megdolgozatlan 
nyerselemben éljen, hogy az új és hasznos anyagösztöne fölött rendelkezzék; 
veszély a tévedésben. 

A városok jelentkezése — geometrikusan, horizon- 
tálisan, vertikálisan. 

A mechanika, a gyártott tárgy életének jelentkezése — abszolutan, ke- 


ményen, kimozdíthatatlanúl, plasztikusan, önmagában szépen — — tömeg- 
ellátás. A sorozattárgy, a folytatólagos, vizuális színjáték, melyet a kirakat 
művészete alakít át. A modern utca — agresszíven, vakítón, — a plakát, a 


tipográfiai betűk. A geometriai forma dominál. Behatol minden 
térre; vizuális és pszihológiai hatás. A tájat széttépő plakát; a naptárt meg- 
semmisítő elektromos számláló a falon. 

Mindezenújértékek plasztikus hasznosítása, egyen- 
értéküségük keresése, két formáló kifejezési mód fölfogása. 

1. A műtárgy (kép, szobor, gép, használati tárgy) szigorú 
érték önmagában, koncentrációból és intenzításból készült, antidekora- 
tív, ellentéte a falnak. Valamennyi plasztikusan lehetséges eszköz egymásmellé- 
rendelése. Az elemek csoportosítása kontrasztokban — — kisugárzások, fény, 
pontos beállítás, élet-intenzitás, elszigetelten, keretbe zárva. 

Érték önmagában. 

2. Ornamentális művészet, architektúrától függő, szigorúan 
relativ érték. (Freskóhagyomány, mely összehajol a tér-szükségesség előtt, az 
eleven felületeket tiszteli és csak a halott felületek megsemmisítésére szolgál.) 
A megvalósítás sík, befestett, absztrakt felületeken az architektonikus és szkulp- 
turális összeség által adott tér-fogat segítségével. 

A szín fogalmazása az építő művészethez tartozó külső értékként. A 
városok plasztikus szervezésének elgondolása a színértékek pontos szétosztá- 
sával. — 

A szín mint a legelső szükségesség eleme. 

A szín mint szociälis hatás. 

A szines, világitó elem — — élettevékenység. Az emberi természet 
szükséglete, hogy szines elemben éljen. Az ember menekül az éj elől és falait 
eleven síkokkal (képekkel és fénylő tárgyakkal) díszíti. 

A sugárzó népünnepélyek fölfogása ebben a sorrendben: szín-fény. 
Törekvés csodálatkeltésre. Az óriási látvány-tárgy föltalálása, mely megsemmi- 
síti a házak szürke anyagát — — s megigézi az embert, mint a tükör a 
madarat. — 

A modern utcát szükségletességnek tekinteni, melyet kellemessé kell 
alakítani. Ezt a szín és a fény szempontjából kell keresztülvinni. A szines 
síkok és a semleges elemek játékának elrendezése, — szép anyagok: fehér 
kő, gránit, márvány, bronz, acél, arany ezüst — értékelhelyezése. — Értékel- 
helyezése az egésznek. (A pontos beállítás korszaka.) 

A várost plasztikusan megeleveniteni, szinekkel átitatni és megvilägi- 
tani. Az egészet kaszncs és szoriälis szellemben felfogni. A szines és ragyogó 
reklámok logikus sorrendje. Ebből kihozni a hatás maximumát. 

A szín behatolása a nagyüzemekbe, bankokba, indóházakba, gyárakba. 
A munka tj visszonya a színben A világító, sok 
színú gyár. 

Cinöbervörös vonatok hasitjak át a tájat. 

A szin pszihologiai befolyása. 

A beteg és a szines tárgy. 

A sokszínú korház. Therapeutika a szín segítségével. 

A kolorisztikus orvos. 

A szingyögyitäs. 

Törekvés az életben hasznos, általános szüksegletektöl függő, az öröm 
követelményét és szükségletét kielégítő és a széppel átitatott művészi szer- 
vezéssé. 

Az élet nehézségeinek kompenzäläsa. 

Az exbert nagy és gyakran súlyos eröfesziteseitöl eltéríteni. Plasztikusan 
új és dóntó módon betakarni és megeleveníteni. 

Fernand Léger 


—— 


Sovany 
és sohasem fog meghalni! 


Éjszaka nagy szél fujt, zümmögő aranylegyeket kergetett széles rajokban 
a város felé. A fényképész nem látta őket, mikor kinyitotta az üvegtetőt. Lefe- 
küdt aludni. Éjfélkor a madár a nyiláson át betáncolt a müterembe, kiabált és 
felkeltette az alvót — Hadd aludjak még! — mondta a fényképész, aki azt hitte, 
hogy a madár szeme a hajnal és lenn az aszfalton már nyikorognak a szemetes- 
kocsik. Aztán letérdepelt, sirt és kegyelemért rimánkodott. A madár pedig nyu- 
godtan ült a fényképezőgép tetején. Azt mondta: 

— Ne hazudj, mert a torkodba harapok! 

— Nincs kenyerem és nincs egyetlen csillagom — mondta a fényképész 
és jajgatva a sötétkamrába ugrott. De a madár megfogta a hajánál és vissza- 
huzta. Az egerek erősen cincogtak és kisérteties kék lámpásokkal élesen meg- 
világitották a padlót. — Megvan! — kiabálta a madár és a deszkahasadékok 
közül kihuzta a szőke szüz fényképét. 

Az ujságkihordó vizes borongtást rakott a fényképész homlokára, 
a tejesasszony kezeit tördelte. — Későn jöttem — mondta a pékinas — ép 
kirepült az ablakon. — Az egész gyülekezet hangosan siránkozott, kinn dörgött 
az ég és vörös villámok cikáztak az üvegtető fölött. Nemsokára zuhogott az 
eső és egy csecsemő felpuffadt hullája uszott el az ablak. előtt a csatorna hullá- 
imain. Az elrabolt lány apja gyászruhában megjelent a müteremben és körmei- 
vel véresre szaggatta mellét. À i 

A madár pedig láthatatlanul táncolt a felhők fölött és ahová lépett, 
nagy volt a boldogtalanság. i 

— Meg fogsz halni — mondta a fényképész anyja, mikor hónapok 
‘mulva meglátta fiát. Az asztal alatt ült, a padlón szerteszét. hevert kihullott, 
szőke haja. — Három hónap óta nem evett egy falatot sem — mondta a ház- 
mesterné és jajgatva kifutott az uccára. 

Az anya homlokára ragyogó kék seb mélyült. — Eloltotta a villanyt és 
megszoptatta a fényképészt. Azután meghalt. A fényképésznek ujra kinőtt a haja, 
felkelt és felgyujtotta a mütermet. Az erdőben, az izzó szamóczák között meg- 
leste a madarat. 

— Add vissza csak egy órára — mondta — azután harapd el a torkomat. 

De a madár csőrébe fogta a fényképet és elrepült. Az országuton jaj- 
gatva követték a férfiak, akik elhagyták feleségeiket és sovanyan szenvedtek, 
mint a kutyák. A fényképész legelől rohant és. ugatott fájdalmában. Méhecskék 
röpültek zsongva a csapat fölött és édes mézet hullattak fáradt lábaikra. Az 
országut szélén egy fatörzs kettéhasadt, lámpásokat hajitott ki magából és kivi- 
lágitotta az éjszakát. É 

A vörös hold mint egy terhes állat feküdt az. égen és fenyegetően motyo- 
gott. Megivott egy felhőt és a hegyek alatt a rozsvetés elszáradt. 

A fényképész találkozott egy öreg kereskedővel; aki kiszállt az autóból, 
megcsókolta a fényképész lábát és. azt mondta: homlokodról rádiumcsillagok 
sugároznak és olyan erős vagy, mint egy bivaly. Kertemben tejjel és zsirbansült 
tésztával foglak etetni, melegitsd meg vénségemet! ) i 

A fényképész fehér selyemruhát kapott..A cserépben kiszáradt a szőlő 
és a zsirbansült tészta kigyulládt á napban. Csak feküdt a kertben, egész sovány 
volt már és éjszakánként figyelte a férfiakat, amint énekelve elvonultak a kerités 
mögött és keresték a madarat. A kereskedő felesége seprővel elüzte őket. Két 
egészséges fia született, boldogan táncoltak és a szomoru fényképész csillaga 
ragyogott. — Én egészséges lettem — mondta a kereskedő feleségének. — Én 
meg: két fiut szültem neked — mondta az asszony. Csuklójánál elvágta az eret, 
vért kevert az ételbe, de a fényképész egy éjjel meghallotta a madár hangját, 
kórmeivel lukat vájt a keritésbe és mégszökött. 

— Állj meg! — kiabálta. Felmászott a templomtorony hegyére és a hold- 
fényben kavicsokkal dobálta a madarat. A madár azt mondta: 

— Te engem sohasem fogsz elérni! 

A fényképész átrepült egy másik toronyra, letépte a keresztet és a 
madárra dobta. Ez azt mondta: 

— maradj a földön és gyógyitsd meg a betegeket: 

Egy hónapig esett az eső. A város- elé az emberek magas falakat emeltek 
aluminiumból, drótharangokat boritottak.az uccák fölé és éjjel-nappal égett a 

W. Bauineister 


villany. De mindig sötét volt. Amikor a fényképész áthaladt a városon, az em- 
berek kiabálni kezdtek. A férfiak azt mondták: látjuk" feleségeinket. A nők azt 
mondták: látjuk gyerekeinket. Valamennyien együtt ezt kiabálták: 

— elállt a vihar . . . nem vakultunk meg — 

De alighogy a fényképész elhagyta a várost, ujra sötét lett. Az emberek 
utánaszaladtak, megfogták a kapu előtt és visszahuzták. Mindennap levágtak 
egy fehér gidát és illatos kerti eprekkel kóritették. A fényképész azi mondta a 
börtönőrnek, aki frakkban és fehér bőrkeztyüben vigyázott rá: 

— meghalok, ha nem eresztesz el. — 

Sirt, földet evett és a fal mellett szaladgált naphosszat. Kitépte a haját. 
Az emberek elszomorodtak, ha ránéztek. De az asszonyok kegyetlenek voltak és 
nem eresztették. A madár kárörvendve elrepült a város felett és lassu suhogással 
a hegyek felé tartott. Ősszel betakaritották a termést, mindenki részeg Volt. 
A fényképész a háztetőre mászott, leugrott az árokba és a viz alatt a hárcsák 
között kiuszott a szabadba. Egyenesen a madárhoz szaladt és rimankodva letér- 
depelt előtte. 

A madár egy hégy tetején lakott. Néhány árokkal odébb a fényképész 
nagy házat épitett és gondosan bekeritette egy alacsony kőfallal. Mikor felébredt 
és felmászott a tetőre, a szomszédban mar egy uj házat látott és a völgyből 
hosszu fekete menet kanyarodott feléje. Bezárkozott a szobába, de kinn a kö- 
múvesek oly hangosan kopogtak, hogy éjszakánként nem tudott elaludni. Ült 
az ablakpárkányon, lobálta lábait és csukott szemmel: nézte a villanyfényben 
épülő várost. Reggel elhivta a kómiivesr estert. 

— Itt van egy vödör aludtvér — mondta — keverd: a malterba. 


Az emberek csodálkoztak, hcgy a falak a napfényben hangtalanul össze- 
omoltak. A fényképész :az ereszen sétált, könnyes szemmel kereste a madarat 
és sovány karjait kitárta a hegytető felé. Hajnalban kiment az erdő közepébe, ott 
egy tisztás volt, a tisztáson egy forrás, a forrás alatt az ujszülöttek usztak csu- 
kott szemekkel. A fényképész házról-házra járt és krétával keresztet rajzolt a 
kapukra. Ahová két keresztet rajzolt, ott ikrek születtek. 

, De az aludtver kifogyott és az emberek mégis felépítették a várost. Na- 
ponként érkeztek utasok villanygépeken, a hegytető fölött keringtek mint a dene- 
vérek és reftektortúzben leszálltak a tisztásokra. A nagy szállodákban kiabált 
a tömeg, éjjel a terraszokon fagylaltoztak és ivlámpák alatt táncoltak a fehér 
nők. A fényképész nem tudott aludni. 

Reggel azt mondta egy beteg embernek: lehelj rá a városra és én meg- 
gyógyitlak. De a beteg. nem akart. 

Aztán elment a szálloda portásához és letérdepelt előtte. — Szörnyű 
angyal! — mondta — elvesztettem a szeretőmet. Ha becsukod kapuidat, meg 
togom találni! — 

Éjjel sirt, a haját tépte és homlokán a csillag ugy ragyogott, hogy az 
emberek eloltották a villanyt. Hosszu sorokban álltak az autók háza előtt, 
kendőkkel integettek a fény felé és táncoltak a kapu előtt. Bent a szobákban 
a falakról ömlött a vér. 

Egy másik fényképész nagy házat épitett a város közepén és teleaggatta 
villanyos táblákkal. De senkisem hederitett rá. A gummifülkék üresen maradtak 
és a müteremben széles sorokban meneteltek a pókok. Felállt az ereszre és azt 
mondta: én vagyok az igazi. De az emberek nevettek és ujjal mutogattak rá. 
Leesett az ereszről. 

Éjjel elment a fényképészhez, kést huzott és a mellébe szurta. A madár 
leszállt a hegytetőről és csőrével kihuzta a kést. A seb azonnal beforrt. A fény- 
képész azt mondta: 

— miért nem harapod el inkább a torkomat? 

A madár elköltözött, a fényképész is. Az országuton nagyon meleg volt, 
mezitláb szaladt és zsebeit megtömte hideg vizzel. De a viz mindig kifolyt. 
Vállára egy rigócsalád költözött, mértéktelenül elszaporodott és álmait tele- 
lármázta az elrabolt szűz aranyhajával. 

Az utszélen egy kovácsmiihely állt. A kovács kiszaladt az országutra és 
csatlakozott a fényképészhez. A fujtatót a vállán felejtette, de nem ártott, mert 
elkergette vele a tolakodókat. Mégis egyre nagyobb tömeg vette őket körül és 
a menet hangtalanul haladt át az éjszakán a kivilágitott kilométerkövek között. 
Az asszonyok a hegytetőn álltak és jajgatva nyujtották ki karjukat a szökevények 
után. A kovács azt mondta: 

— mutasd meg nekem titokban emlékeidet! — 

A fényképész kinyitotta szivét, ott piros bársonyba ágyazva feküdt a szűz 
kabinetképe. A kovács a fujtatóval fujt. 

De a többiek morogtak, kiabáltak és elégedetlenül követelték a képet. 
A fényképész mindegyiknek megmutatta, erre elhallgattak. Egy vak ifjut többen 
karonfogtak és elmondták neki, amit táttak. Ő azt kiabálta: jumalai. 

A fényképésznek homlokába lógott a haja, talpain két nagy seb volt, 
mégis gyorsabban repült, mint akik lovon követték. Ezek elfáradtak és azt mond- 
ták: mi itt hiába szaladunk, a madár már meghalt. 

Azt kérdezték az emberektől: nem láttátok a madarat? 

Az emberek azt felelték: mi éjjel alszunk és nappal dolgozunk. 

Ezek az emberek egy nagy gödröt ástak és megtöltötték állati hulladékok- 
kal. Reggel kifeküdtek a gödör elé és lesték, nem kelnek-e ki belőle a pillangók 
ezüsttojásai. Este még egy gödröt ástak. 

A fényképész a sinek mentén szaladt és a vak ifju azt kiabálta: jumalai. 
Akik lovon ültek, azt mondták: a madár meghalt, mi hazamegyünk. Egy férfi 
letért az utról, benyitott egy házba és azt mondta: itthon vagyok. Tejet ivott 
és megsimogatta gyerekeit. Egy másik azt mondta: tegnap este a. madár nekem 
adta a képet. Én is hazamegyek! — De ezt agyonütötték. 

Utolsónak a kovács ment el. Az álló vetésbe dobta a fujiatót, meg- 
tépte ősz haját és az erdőbe menekült. A vak ifju belefogódzott a fényképész 
kabátjába és kiabálva utánaszaladt. De gyönge volt és nemsokára meghalt. 
Az országut közepén temették el. 

Havazik a hegyek között és az állatok mind lemenmek a völgybe. A 
vihar nagy hótornyokat farag. A fényképész falmászik a legmagasabb csúcsra, 
ott leül és aggódva kutat a felhók között. Sovány és sohasem fog meghalni. 


Déry Tibor 


W. Baumeister (Német) 


Konstruktivizmus 


Annak, amit mi konstruktivizmusnak nevezünk, az a jellemzője, hogy 
állásfoglalásunk az alakitás fogalmával és feladatával szemben (nemcsak a 
müvészet terén) döntően megváltozott. Ez az állásfoglalás így szóvegezhetó 
meg: az összes élettvékenységek együvé tartoznak — részei egy egységnek. 

A tudomány megteremtette diszciplináiban az objektiv módszereket, 
melyek döntőek korunk általános szellemére nézve. Mi tudjuk és akarjuk 
ezeket a diszciplinákat alkalmazni, érzelmeink (s érzéki benyomásaink) világát 
pedig tudatosan tagolni. Ez a tendencia elementárisan megkülönböztet, min- 
ket az előbbi korszakoktól és alapját veti meg annak az ellentétnek, amely 
közöttünk és minden szubjektiv módon körülhatárolt improvizáció között 
fenált. 

Általános feladatunkat ebben látjuk: az összes életfunkciók egységé- 
nek tudatát alakitani, ennek a tudatnak a realitását megteremteni alapképét 
megépiteni. 

Speciális feladatunk: az eszközöket (a forma, a szín, a hang stb. 
viszonyait) megismeresünk alapjai szerint rendezni. 


W. Baumeister (Német) 


Mellékes, hogy ezek a szervezett eszkózók milyen téren találnak alkal- 
mazást, technikában, miivészetben, kémiában, tiszta tudományban stb. Ennek 
a szervezésnek a valóraváltása képezi a miivészet időszerü feladatát. Nem 
akarunk tóbbé múalkotást személyi árnyalatokkal és finomságokkal, melyek 
föltartöztatnak és az élethez vivő úton erópazarlást jelentenek, hanem megis- 
merésen alapuló, elementáris alakitást. — Kizárólag fontosnak tartjuk, hogy 
a tórvényszeriségeket kifejező eszközeink természetében megismerjük és ezek- 
kel epitsünk. 

Ertekük és értelmük csak oly feladatoknak és megoldásoknak van, 
melyek érzékeink kifejezésbeli területét tisztázzák és az eszközöket ehhez ob- 
jektiválják. — Problémáknak érzelmen alapuló főlvetése és megoldása meg- 
semmisti a fölepites minden lehetőségét, homályt akar és csak a romantika 
uj formáihoz, azaz a szubjektum érzelem-formáihoz vezet, úgy hogy a ter- 
mészeti romantika helyett a technika, a fizika, a kémia, a politika stb. romanti- 
kájával állanánk szemközt. 8 

A felelőségérzet alkotó munkánk feladataival szemben a különböző or- 
szágokban egymástól függetlenül s a különböző individuumoknál. egyidejüleg 
jelentkezett. 

A szellemi rend akarása, ez az alapja az uj alakitásnak. 

Hans Richter 

Konstrukciótól a kompozicióig 
— vagy más értelmezésben — önmagunk megismerésétól akaratunk és stabili- 
tásunk kinyilvánitásáig. Ezzel a meghatározással jelólhetnénk meg azt az utat, 
amin mi emberek ma járunk s amit, mi alkotó karakterek, mint beteljesitendó 
célt látunk magunk elótt. 

Az állandóan idegen terúletek felé orientálódó naturalizmus után az 
ujabb és ujabb iskolák analitikus módszerein át, mint emberek a társadalmi 
kaosz közepette eljutottunk odáig, hogy társas életünk vonatkozásainak. 
ismeretével megkezdhetjük szétesett önmagunk ujra megépítését és müvészetünk- 
ben, ami egy velünk, mert semmihez sem hascnul, önmaga beteljesítésén kivül 
semmi idegen érdek szolgálatába eleve elszegődni nem akar — a világ elé 
demonstráljuk aktiv erőinket és általános egyensulyba kivánkozásunkat. 

A mi generációnk egynémely fiatal alkotójának sikerült megölnie magá- 
ban az anyag konzervativizmusa előtt hódoló szentimentalizmust és a szellem 
mindenhatóságára esküvö gyökértelen metafizikát. Részükre ezzel maradék 
nélkül megoldódott a lényeg és forma problémája és minden erejüket egy uj 
stilusnak, az embért, mint egyedet s mint tömegrészt egyedül reprezentáló 
jelenvalóságnak a megteremtésére koncentrálódik. A müvészet irányvonala, az 
ő erejükkel, félreismerhetetlenül egy kollektiv stilus felé halad. 

Ennek a kollektiv stilusnak kifejezője csak az ujkompozició (a 
megépitettség) lehet. 

Az uj kompozició összetevői a szigoru konstrukció és a szintétikus 
architektura. 

Az uj kompozició megszületésével az ember legszociálisabb tipusa 
jelenik meg a világban. Az ökonómikus erő és a teremtő akarat képviselője. 
Tultengő speciális tendenciák nélkül, telve kollektiv élettendenciával. 

S ez az élettendencia az, ami a müveszetet vissza kell, hogy vezesse a 
tárgyszerü valósághoz. Nem a másoló naturalizmushoz (amely minden eddigi 
iskolák közül legtávolabb állt a valóságtól), hanem az objektiv anyag uj, eg y- 
séges testté formálásához. 

A mi munkáink ennek az uj tény- és tárgyszerüségnek első doku- 
mentumai. 

Ezért van az, hogy a mi problémáink ma nem a szférákhoz, hanem a 
megformálandó anyaghoz kötöttek. És hiszem, amennyire uralkodóvá tudunk 
válni az anyag ellentálló ereje fölött, annyiban adni tudjuk majd a bennünket 
jelentő müvészetet — vagyis magát az életet. Ha pedig nem tudjuk megközeli- 
teni célunkat ez azt bizonyitja, hogy még mindig nem vagyunk képesek alkotásra 
és elkallódunk, mert bennünk is, mint passziv elődeinkben — csak fikciók élnek 
és nem realitások. Kassák Lajos 


Az uj dráma és uj szinpad 


A naturalista szinpad szétesett irodalomra és regie-re. A regie a „szin- 
mü“-nek optikai és akusztikai képekbe illusztrálása. Szerepe az irodalmi-tartalom- 
hangulati aláfestése. A regisseur a drámának technikai administrátora. A dráma 
hordott magán minden felelősséget és a szinjátszás nem előbbre jutó cselekvések 
láncolata, hanem a szavakba foglalt gondolatoknak és érzéseknek mechanikus 
mozgásokkal, dekorációval, zenevél stb. való kisérete. A mozdulat, a zene, 
a megvilágitás, dekoráció kisérete csak aláhuzta a drámát, de nem fejezett ki 
történést. Sőt határozottan megkötötte azt. A cselekvést egyedül a , dráma" 
képviselte. (Ha ugyan ilyen volt benne.) A történést nem szabad összetéveszte- 
nünk az előttünk lefolyó dráma külső jeleneteivel, vagy annak párbeszédekbe 
sorakoztatásával. i 

A „reform szinpadok“ sem hoztak többet uj tech nika i kiviteleknél. 

Az uj szinpad-müvészet problémája a következő: 

Adva vannak: a hang (zene, beszéd és egyéb zörejek), a szin, a mozdulat, 
a tér. Ezek eszközök. A kiindulás tehát nem a dráma, amelyhez a fóntebbi ele- 
mekból kulisszát, mozdulatot stb. kell hozzáhangolni. A szinpadművész nem 
regisseur, hanem önálló teremtő művész. Nem egy második személynek 
(drámairó) az érzését akarja a szinpadon demonstrálni, hanem saját érzéseit 
oldja ki cselekvésekben. Ezt formábaállitja a szinpadművészet eszközeivel. Tehát 
komponál. A szinpadművész nem királyoknak vagy polgárcsaládoknak az életét 
mutatja be súritett kivonatban, hanem egy egyetemes tómegérzést, az életóróm 
érzését nyilatkoztatja ki. Ehhez mellékes, hogy a drámának értelmileg logikus 


egymasutanisaga legyen. A drama se nem fontosabb, se nem alsörendübb eszköz, 
mint a szin, mozdulat, zene. Ebben az értelemben a régi , dráma" megnevezés 
nem is fedi az uj szinpadművészetet. Helyesebben nem is drámáról, hanem 
beszédmú-ról kell beszélnünk. 


_ Az eszközök csak együties hatásukban demonstrálják a történést egy 
polifonikus , anarchiában". Épugy, mint a polifonikus orchesterben. Itt is több 
szólam hangzik fel egyidőben, de önmagukban nem ugyanazt demonstrálják, 
mint egyútinangzásukban. A szinpadmüveszeiben tehát nincs külön dráma és 
regie. A szinpadművészet eszközközeinek egyidejű megszólaltatása demonstrálja 
a szinpadmúvész kollektiv érzését, melynek formába jelenitését nevezhetjük, ha 
épen akarjuk, drámának. 

Ez a speciális szinjaték egy ujabb kifejezési lehetőség művészek számára, 
mely tartalmában reprezentativebb lehet a festészetnél, szobrászatnál, zenénél és 
költészetnél. Ezek az uj szinpadművészetnek eszközei. De nem a Wagner , die 
Gesamt-Kunst“ elképzelésében. Ő mindezeket egy előre felvett érzésnek alä- 
festéséül használta. Ez épolyan, mint a zenében a szólamnak oktáv vagy 
terc kisérete. 


Az uj szinpadművészet polifonikus alkotás, melynek alkotó elemei önálló 
életet élnek, de derronstrativ erejök csak együtthatásukban van. Ez a demon- 
strativ erő a történés. A szinpadművészet a művész belsejében lefolyó tör- 
ténésnek külvilágba-állitása. 

Sánta Pál 


A mechanikus szinpad 


(A Mechanikus Szinpad a jenai városi szinházban 1922 
julius 27.-én (Bauhauswoche) működik először. A MA leg- 
közelebbi számában fotografiákban fogjuk bemutatni.) 


A szinpad megszabaditäsa a naturalista felfogástól együtt járt a reális felfogás teljes 
elvesztésével. Ma ott tartunk, hogy Németország modernnek látszó szinpadain az expresz- 
szionista furcsasdgok között elveszett az élet tényének kifejezése: a szin-tér, a látszótér, a 
helyes szinpad. Az optika és akusztika uralma helyébe erőltetett szimbólumok üres dekorációi 
és a futurista költök holdnyavajgásai kerültek. Az abszolut tér, perspektiva, forma és 
anyag ezen időleges megsemmisülése magával hozta az uj akciót: az épitőakarat 
keresztülvitelét az élet összes reális jelensegein. Igy a szinpad materializálásában is. 

A mechanikus szinpad (Kurt Schmidt és Georg Teltscher) a szin-tér primár 
eszközeivel dolgozik. Célja a nézöknek tér, szin és mozgás élményt adni. Ez ma 
épen olyan anyagi szükséglete a tudomány és technika szintjére fejlődött embernek, mint 
a romantikus dráma a lehanyatló feudális világnak. A helyes racionális gondolkozás nem 
engedi meg olyan eszközöknek alkalmazását, amelyek érzelmi áthelyezésekkel, vagy kép- 
zettársitásokkal, a világ tényei helyett egy hazudott absztrakciöban valamely etikai, vagy 
esztétikai ideát valósit meg. Az ideóplaszticizmus helyébe a fizióplaszticizmus kerül. A 
tények adottságainak, helyes arányokban viszonylatba hozásával, feszültségeiben uj élet- 
jelenségek épülnek. Ezen szempontból a mechanikus szinpad nem ábrázol, nem 
dekoräl, hanem épit. Mig a polgári szinpad az embert, a játszó szinészt egy szines, hazudott 
(világ) hattér elé állitja, addig a mechanikus szinpad elsőben szin -té r, architektonikusan 
alakitott tér és szin jelenségekből áll, ahol az ember tökéletes egyensulyban, belekoordinálva 
a térbe egy együttes ósszmiivészeti jelenséget ad; a maga együttesében tér és ember, demon- 
strativ célzatot, egy uj életmegnyilvánulás szabadságáért. A tiszta forma uralmát, a tiszta 
kollektiv élet szabja meg. A kettő együtt jár. A mechanikus szinpad egyik megvalositása 
ennek. 

Atértörvényszerüségeinek ismerete lehetővé teszi, hogy elhatárolt térben 
(szinpadon) az abszolut tér jelenségét adjuk. A szin-tér az abszolut tér érzékeltetésével 
egy uj jelenség-területhez érkezett, melynek elemei a tiszta geometrikus forma, tiszta fény 
és hang. Az emberi élet reális mozgásterülete. A szinpad nem kell, hogy tények történéseit 
adja, neve célja más. 

Tény maga az élet, amely mindig a szinházakon kivül játszódott le. De a szinház kell 
hogy az életre hasson, mozgassa az embert. A mechanikus szinpad, mechanikus figu- 
rákkal dolgozik, amelyek közvetítők az alakitott tér és az ember közötti viszonyban. A 
mozgásuk előre megszabott és azokból a fizikai törvényszerüségekből (parallel perspektiva) 
adódik, amelyekre az egész darab fel van épitve. A perspektiva kinetika uj találkozása az 
einsteini relativitás elmélet területeivel jár együtt. A tér és idő találkozása és abszolut 
kiszámitottsága hozza a szin-tér miden jelenségének egységét. Az időmérték ritmus hor- 
dozója a zene, a magától érthető redukált területen primár elemeivel együttesben dolgozik 
a többivel. 

Az épitóeszme ezen keresztülvitele a szinpad eddigi hármas következetlenségén, 
a költő, a szinész, a kulisza lehetetlenségén, a konstruktiv, utilitarisztikusan és racionálisan 
gondolkozó ember gyózelmét jelenti. A szinpadot fel kell szabaditani, hogy rájta keresztül 
az uj élettendencia az egész világ összes népeinek adható legyen. 


Weimár, 1923. junius 14. Molnár Farkas 


Molnár-Farkas 


Langyosviz a leméretlen életetek 

de mi a finomszálu rádióállomás 

az emberkészülék mellett 
érzékeink egyetlen rezgésében 
mennyi a megfoghatatlan és kiszámithatatlan 
a kislányok tenyerei gyerekágy homoruak 
s vajjon a koponyám vagy 
a csontjaim vagyok én 
tavasz óta magamat nézem 
kiéhezett mérleg bennem a tudat 
fölgerjedt testem elnyullik a soktornyu városon 
minden materiális a hátunk mögött van 
csak a kimondhatatlan terül el előttünk 
ólomatmoszféráju síkok torlódnak bennünk 
a zenélő formakáoszból kijegecesedik 
egy opálegyenes 


Hangok és gesztusok belémszáradnak 
apró skatulyákba csomagolt emlékeimmei 
teletömködtem a zsebeimet 

mindig magamnak forditott arccal 

mindent magamhoz mérve 

a tollatlan élet előtt rakosgatom magam 

szerelemre 

a kis ETl-re is gyakran gondolok 

a vers tulajdonképen megbabonázott melódia csak 

a kosztosasszony egy nagy zsiros speizkules 

az utakat teleköpködtétek 

HOL JÁTSZANAK MOST A GYEREKEK 

a templomok mögött csunya öreg bácsik ülnek 

laposkörmü kezeikben a kismirglizett trombiták 

fertőzött skálákat gózólógnek 

és én állandóan magamat beszélem 

vagy döngetem 


(Weimar) 


Glauber Henrik 


Molnár-Farkas 


Molnár-Farkas 


Jean Cocteau: 


Az Eiffel-torony násznépe 


Forditotta : ILLES GYULA 


Előszó 


Minden költői mű magában foglalja azt a lényeget, mit Gide a Paludes előszavában 
olyan találéan: isteni osztályrésznek nevezett. Ez az a rész, mely még a szersző tudatán 
is áts.klik, neki ep ugy meglepetésként hat, mint a közönségnek. Valami mondat vagy 
gesztus, vonás, mely a festőnél nem volt más, mint a terjedelemhez mérten az üres hely 
betöltése, titkos értelmet tart magában, mit csak később magyaráz ki majd mindenki. 
Az igazi szimbólumokat sose látja előre a művész. Magától emelődik az ki. 

A tündérek sose jelennek meg tündéri helyeken. Ott láthatatlanul járkálnak. A 
halandéknak csak olyan helyeken jelenhetnek meg, ahol tartózkodásuk lehetetlennek látszik: 
konyhában, lépcsőházban, hálószobában. 

Az egyszerű lelkek könnyebben meglátják a tündéreket, mint mások, mert ők nem 
vetik a csodákkal szembe az erős lelkek konok ellenállását. Az Eiffel-torony násznépében 
van egy gyerek, ki az összes szereplőknél testesebb. Én egyre nagyobbnak és vaskosabbnak 
akartam. A közönség, mely a dolgokat a betűk lábainál fogva akarja megfogni, kérdezni 
fogja majd miért. Én is megkérdeztem volna, magamtól, ha egyik szinházi gépész nem 
mondja egyik társának ép rája mutatva egyszer: „Nézd azt a kölyköt! Nem igyekszik valami 
nagyon meghuzodni! Nagyszerűek ezek a kölykök! Megelégedéssel hallgattam ezt a 
csodálatos kommentárt. Ez a tapasztalat nem egyszer ismétlődött és mondhatom, hogy 
a vetitómester, a többiek között, jobban megvilágitotta nekem igy a darabot, mint a 
lámpáival. 

Olvastam Antoine emlékirataiban, milyen botrányt idézett elő egy valódi husnegyed 
és egy igazi szökőkut jelenléte a szinen. Most olyan korban vagyunk, mikor a közönség, 
elfogadva Antoine érveit, dühöng, ha a szinen nem valódi tárgyakat mutatnak neki s 
ha nem dobják a szokásos komplikált és hosszu bonyadalmakba, melyek alol pedig már 
ép ideje volna, hogy kiszabaditsa magát a szinház. 

Az Eiffel-torony násznépe ép egyszerüsége miatt okoz majd még nagyobb skan- 
dalumot, mint akár milyen esoterikus darab. A misztikum ugyanis mindig valami félelmet 
sugalmaz a közönségre. Itt én lemondok minden misztikumról: mindet világosra gyujtok. 
Nagyitó üveget teszek néhány alak, néhány otthonlevést éreztető szokás elé. A vasárnap 
üressége, emberi állat, minden tett kifejezése, a folytatólagosság hiánya a gondolatokban 
és ideákban, a gyerekség kegyetlensége, költészet és a hétköznapok csodája: ez az egész 
darab. 

A pupos fényképész egy kifejezése felelne legjobban meg ide jelmondat gyanánt: 
, Minthogy ezek a misztikumok tulhaladják az én erőmet, tegyünk ugy legalább, mintha 
mi volnánk a rendező." Ez tulajdonképen a mi mondatunk. Eszelősségiben az ember pima- 
szul mindig talál egy utolsó visszavonulást a felelősségérzetben. Igy huz például szünetlenre 
egy háborut még azután is, ha a valódi okozó jelenségek már rég megszüntek. 

Az Eiffel-torony násznépéten az Isten szerepe igen nagy. A szin jobb- és baloldalán 
levő emberi fonagráfok, mint a komámasszony és a komám, vagy mint az antik kórus a 
legkevesebb litteratura nélkül mélyen aláhuzzák a középen táncolva és mimikázva folyó 
nevetséges cselekményt. 

Nevetségest mondok, mert ahelyett, hogy az élet nevetséges voltának kiküszöbőlését, 
leenyhitését vagy szép elrendezését kerestem volna — mint ahogy simára rendezzük ezt 
mindig oly történet elbeszélésében, hol nekünk nem valami kellemes szerep jutott — itt 
ép ellenkezőleg kiélezem azt, egyenesen oda dobom, mikor a valónál is valóbb 
megfestésére törekedtem. Azt hiszem ez igen jó meghatározása a költészetnek, akármit is 
gondolnak némely szórakozó amatörök a fátyolokról és a ködökröl. 

A költönek ki kell bontania a dolgokat és érzelmeket az őket fedő leplekből és 
ködökből. Meg kell mutatnia azokat és pedig oly meztelenúl, oly hirtelen gyorsasággal, 

hogy az embernek fájjon, hogy rájuk ismer. Fiatalságukkal hatnak akkor, mintha sosem 
válnának hivatalos öregekké. 

Az elvénült, de erőteljes közhelyek esete ez, melyeket, akár a mestermiiveket, 
már általánosan elfogadtak, de miknek eredetisége és szépsége ép a használat folytán 
kopoti olyan közönyössé, hogy többé nem lepnek mar meg senkit. 

Ebben a darabban én rehabilitálom a közhelyeket. Itt ugy adódnak, hogy vissza- 
nyerik huszéves korukat. 

A sötetség, a misztikum és a fád realizmus generációja nem fordul el vállvanogatással. 
Nem erőszakolja senki a Nietsche által ugy előrelátott ,dionysesi pesszimizmus" beol- 
tását. Tudom jól, hogy a szöveg itt nagyon egyszerünek, nagyon olvashatóan irottnak 
látszik, akár az iskolai ábécék. De ki mondja, hogy nem vagyunk-e mi is iskolában? Nem 
keli-e vajjon kibetűznünk egy vakultság és keserűség nélküli kor első jeleit? 

Az uj zene is hasonló félreértést okozott. Zeneileg minden darabban valami vilá- 
gosság, természetesség nyiltszivűség és uj jókedv teremtődik. 

A hozzá nem értő megtéved: kávéházi koncert-hangversenyt vél hallani. Füle 
ugyanabba a tévedésbe esik mint az a szem, aki nem tud semmi különbséget tenni egy 
rikitó szövet és ugyanannak a szövetnek Ingres által festett másolata között. 

Az Eiffel-torony násznépében is felhasználunk minden népies párisi forrást mit 
Franciaország megvet ugyan, de biztosan ellogadhatónak és törvényesnek találna, ha kiil- 
földiek volnának és egy idegen, vagy akár egy közülünk való muzsikus használná fel öket. 

El lehet hinni bátran, hogy egy orosz nem tudná Petruskát ugyanugy végighallgatni, 
mint mi. A zenei mű csodáin tul ő gyerekkorát, a pétervári vasárnapokat és a dajka 
nótáit is érzi. 

Miért ne volna jogunk nekünk is ilyen kettös örömhöz? 

Érdekes hallani, egyrészről a hazafiakat, másrészről a nemzetközieket, akik dühösen 
dobnak mindent vissza ami Franciaországhoz tartozik és a legkisebb ellenőrzés nélkül 
fogadnak mindent, amely valamely idegen hely lelekmegnyilatl:ozäsa. Ugyanigy érdekes, 
hogy az Eiffel-torony násznépében a művelt és általános hirnevű közönség azon botránkozzék 
meg, hogy amilyen cimen a szövegbe közhelyeket mertem tenni, a nászmenetben egy 
klasszikus hülye tipusa kapott helyet. 


Minden értéket tartalmazó mű magán viseli saját kisérő diszeit. Ezt a külső 
diszességet azonban csak azok látják, akik nem hatolnak mélyéig a műnek. Igy egy uj mű 
fölszine beleütközik, bántja, fölingerli a szemlélőt, hogy tovább haladjon. Igy van, hogy 
sokszor aztán a szemlélő leferdül a mű szivéről az arc miatt, valami eddig nem hallott 
kifejezés miatt, mely meglepi és szórakoztatja, mint egy kikiältö bohóc grimaszai. Ez az a 
jelenség, mely oly sokszor megtéveszti a kritikusokat, a régi csapásokba szokott rabszolga 
szerzeteseket. Nem vetnek számot azzal, hogy a szóbanforgó darabot ép olyan figyelemmel! 
kell kisérni, mint akár a bulvárddarabokat. Ök mindig trónvásáron hiszik magukat. Ök nem 
ismerik a differenciát. A kritikusok között csupán M Bidou, aki igaz a legfinoniabb, a modern 
keresésekben legjobban otthonos, magyarázta meg a D bats olvasóinak, hogy az én darabom 
lelki konstrukció. Megjegyeztem ez a meghatározást, nagyon találónak látszik. 
Ő különben igen meglepődött, hogy a költőt megfosztják attól a privilégiumtól, mely a 
tudósnak kijár, s mely annak minden jutalommal felér. 

A szinpadi erőszakos fordulat, melynek mindenkor oly biztos az azonnali sikere, 
szerintem arra jó, hogy félreértést okozzon, minek folytán aztán az egész ház mulat a 
„komediänak“, lehetővé téve, hogy egy marék egyén, leválva a csoportból, kiemelkedjék és 
helyet kapjon az interieurben. Shakespeare és Moliere nagyszerűen értettek ehhez a for- 
dulathoz. é 

A champs-élysées-i első bemutató után kapolt leirhatatlan tumultus, fütyülés és 
óváció után azt hihettem volna, hogy a svédek által lejátszott darabomból ép ez a rész 
hiányzik, ha nem tudom, hogy az igazi közönség helyén most az „értesültek“ (sajnos. 
milyen rosszul értesültek! vannak. Valóban, a közönség kitartó jóindulatával tökéletes 
igazat adott nekem. 


A bemutatón Pierre Bertin és Marcel Herraud, a két fonográfom, szavalásába kis 
hiba csuszott valami miatt. Fekete dikció, mint a tinta és oly darabos, oly, tiszta, mint 
Didot irásának nagybetűi. Itten — ó meglepetés! — a szereplők a szöveget igyekeztek 
szolgálni, ahelyett hogy magukat szolgáltatták volna ki attól. Még egy lirai ujdonság, 
mihez terem még nem szokott hozzá. 

Egy szinpadi művet egyetlen embernek kellene megirni, diszletezni, kosztűmjeit 
tervezni, zenéjét komponálni, eljátszani és megtáncolni. Ilyen orkeszter-ember nincs, az 
egyén egyes fakultásait tehát olyan más egyénekkel kell heiyettesiteni, kik legjobban hason- 
litanak hozzá, vagyis egy baráti körrel. Művészi csoportosulás van elég, de kevés ilyen 
összetartozás. 

Én voltam olyan szerencsés, hogy tudtam egy ilyet alkotni, mely — költök, muzsikusok, 
festók — mindig érdeklődik, kritizál és dicsér. Különlegessége ennek a mi csoportunknak, 
hogy a legszélsőbb és legveszélyesebben baloldali művészi társasságnak számitják akkor, 
midőn a valóságban én a legjobboldali etikettek elfogadását állapítom meg róla, ugy ke- 
rüli az ,avant-gardistákat" és merészségeit annyi jámbor bölcsességgel tölti meg. 

Az Eiffel-torony násznépe tehát összességében egy költői lelkiállapot képe, melynek 
kiformálódásához — büszke vagyok erre — én is nagyban hozzájárultam. 

Az Eiffel-torony násznépe 


Diszlet: Az Eiffel torony első platte-forme-ja, Háttérben Páris madár- 
távlatból, a Szajna és a felhők. Jobbról egy embernagyságu fényképezőgép. 
Sötét kamrája mint egy folyosó nyulik a kulisszákig. A készülék első része 
kinyitható, akár egy ajtó, amin át személyek közlekedhetnek. Jobbról és balról 
a szinen, félig a keret mögé rejtve, két beszélőgépnek öltözött szereplő; testük 
a dobozban, szájuk a tölcsér végén. Ezek a beszélőgépek magyarázzák a 
darabot és mondják el a személyek szerepeit. Igen hangosan és gyorsan beszél- 
nek, erősen tagolva ejtenek minden hangot. 


A jelenetek az ő leirásuk szerint alakulnak. 


A nyitányt végző dobpergés alatt a függöny felgördül és látni az üres diszletet. 


ELSŰ FONOGRÁF: Önök most az Eiffel-torony első platte-forme-ján vannak. 


MÁSODIK FONOGRÁF: Nini! Egy strucc! Átmegy a szinen. Kimegy. Itt a 
vadász. Keresi a struccot. Felemeli a fejét. Lát valamit. Céloz. Lő 


ELSŐ FONOGRÁF: Nagy ég! Egy sürgöny! 

(A zsinórpadlásról egy óriási kék távirat hull le.) 
MÁSODIK FONOGRÁF: A lövés felébreszti az Eiffel-torony igazgatóját. 
Megjelenik. 
ELSŐ FONOGRÁF: Ehen! Ugy látszik Uram, Ön valami vadászaton képzeli 
magát, mi? 


, 

M. Brommer (Német) 


MÁSODIK FONOGRÁF: Idáig kóvettem egy struccot. Ugy láttam, itt volt 
az Eiffel-torony gyűrűi között. 

ELSŐ FONOGRÁF: És egy táviratot lőtt nekem. 

MÁSODIK FONOGRÁF: Nem akarattal tettem. 

ELSŐ FONOGRÁF: Épen csak ez hiányzott volna. Ismeri a büntetést? 
MÁSODIK FONOGRÁF: Miféle büntetést? 

ELSŐ FONOGRAF: A büntetést, amit az Eiffel-tornyon vadászók fizetnek. 
MÁSODIK FONOGRÁF: Én nem fizetek. 

ELSŐ FONOGRÁF: Ön megsérti az Eiifel-torony igazgatóját hivatali teendőinek 
végrehajtásában. 

MÁSODIK FONOGRÁF: Nem fontos. Az ön Eiffel-tornya egy vén mézpör- 
getőgép. Üldözni fogom végig a struccot. 

ELSŐ FONOGRÁF: Vége a dialógusnak. 


MÁSODIK FONOGRAF: Ime itt van az Eiffel-torony fényképésze. Beszél. Mit 
mond? 

ELSŐ FONOGRÁF: Nem látott erre járni egy struccot? 

MÁSODIK FONOGRÁF: De igen, igen! ép azt keresem. 

ELSŐ FONOGRÁF: Képzelje el, a fényképezőgépem megbolondult. Szokás 
szerint, mikor azt mondom: , Maradjunk kérem nyugton, egy madár fog kire- 
pülni“, egy kis madár mindig rendesen kirepül. Ma reggel mondom egy hólgy- 
nek: , egy kis madár fog kirepülni" és kijön egy strucc. Most keresem a struccot, 
hogy visszakergessem a készülékbe. 

MÁSODIK FONOGRÁF: Uraim és hölgyeim, a jelent komolyra válik, mert 
az Eiffel-torony igazratöja hirtelen észreveszi, hogy a távirat az ő nevére szól. 
ELSŐ FONOGRÁF: Felbontja. , 


MÁSODIK FONOGRÁF: Eiffel-torony igazgatója. Jövünk ünnepély, ebéd, 
kéretik asztalt fönntartani. 

ELSŐ FONOGRÁF: De hisz ez a távirat halott. 

MÁSODIK FONOGRAF: Épen azért mert halott, tudja mindenki megérzeni. 
ELSŐ FONOGRÁF: Gyorsan, gyorsan! Ép hogy csak teritésre van időnk. 
Elengedem a büntetését. Kinevezem az Eiffel-torony pincérévé. Fényképész, 
helyére! g 
MÁSODIK FONOGRÁF: Terítenek. 
ELSÓ FONOGRÁF: A nászmenet! 
MÁSODIK FONOGRÁF: Fölvonuläs. 


(Nászmenet. A fonográfok bejelentik a nászmenet személyeit kik párosával 
lépnek be, olyan járással, mint a kutya-szindarabokban a kutyák.) 
ELSŐ FONOGRÄF: Az ifjú asszony, szende, mint a bárány. 
MÁSODIK FONOGRÁF: Az após, gazdag, mint a krózus. 
ELSŐ FONOGRÁF: Az ifjú férj, csinos, mint egy angyal. 
MÁSODIK FONOGRÁF: Az anyós álnok, mint a kígyó. 
ELSŐ FONOGRÁF: A generális, hülye, mint egy. liba. 
MÁSODIK FONOGRÁF: Nézzétek csak. Azt hiszi, most is a kancáján ül. 
ELSŐ FONOGRAF: A vöfenyek, erősek, mint a vasgyürök., 
MÁSODIK FONOGRÁF: A koszorúslányok, üdék, mint a rózsa. 
ELSŐ FONOGRÁF: Az Eiffel-torony igazgatója köszönti őket az Eiffel-torony 
nevében. Megmutatja nekik Párist madártávlatból. 
MÁSODIK FONOGRÁF: Szédülök! 
ELSŐ FONOGRÁF: A generális kiabálni kezd: asztalhoz! asztalhoz! és a 
násznép asztalhoz ül. 
en FONOGRÁF: Csak egyik oldalára az asztalnak, hogy a kózónség 
is lásson. 
ELSŐ FONOGRÁF: Az Eiffel-torony egy háló. A világ összes táviratait 
megfogja, Ez a plattform. plane híres a rántott haláról. 
MÁSODIK FONOGRÁE:..Menú. 
ELSŐ FONOGRÁF: Apró portugál távirat. 
Kirántott sürgöny. 
Telegrámm. 
Champagne-i. 
MASODIK FONOGRAF: Az Eiffel-torony egy iiveg champagne-i. 
ELSÓ FONOGRAF: A generális fólemelkedik. 
MÁSODIK FONOGRÁF: A generális beszéde. 


(A generális beszéde muzsikában. Ó csak gesztikulál.) 


ELSÓ FONOGRÁF: Mindenki meg van hatva. 

MÁSODIK FONOGRÁF: A beszéd után a generális elmeséli a káprázatos 
jelenségeket, miknek ő szemtanuja volt Afrikában. 

ELSŐ FONOGRAF: Egy tortát etlem ép az Aumáli herceggel. A tortát egészen 
ellepték a darazsak. Hiába akartuk elkergetni őket. Nos, hát tigrisek voltak. 
MÁSODIK FONOGRÁF: Micsoda? 

ELSŐ FONOGRAF: Tigrisek. Ezrenként tekeregtek. Valami káprázatos jelenség 
folytán egész kicsiknek látszottak és valamennyien pont a mi tortánk fölött! 
Azt hittük róluk, darazsak. : 

MÁSODIK FONOGRAF: Senki se mondaná rola, hogy mar hetvennégy. éves. 
ELSŐ FONOGRAF: De kicsoda ez a bájos kerékpárosnó nadragszoknyaban ? 


(Bejön egy kerékpárosnó. Leszáll a gépről.) 
MÁSODIK FONOGRAF; (a kerékpárosnó hangja): Bocsánat, Uraim. 
ELSŐ FONOGRÁF: Miben lehetek szolgálatára, asszonyom? 
MÁSODIK FONOGRÁF: Jófelé járok itt a Chaton-i úton? 
ELSŐ FONOGRÁF: Ugy van, asszonyom. Csak a villamos sinek irentén 
re. 
ELSŐ FONOGRÁF: A generális felelt a kerékpárosnőnek, mert észrevette, 
hogy ez is csak káprázat. 


(A kerékpárosnő visszaül és elmegy.) 
ELSŐ FONOGRÁF: Hölgyeim és Uraim, mi is tanúi voltunk ép az imént egy 
káprázati tüneménynek. Gyakoriak ezek az Eiffel-tornyon. Ez a kerékpárosnó 
valóságban a Chaton-i úton nyomja a pedált. 
MÁSODIK FONOGRÁF: Eme tanulságos közbevetés után a fényképész lép 
elő. Mit mond? 
ELSŐ FONOGRÁF: Én az Eiffel-torony fényképésze vagyok és le fogom önöket 
fényképezni. 
ELSŐ ÉS MÁSODIK FONOGRAF: Igen! Igen! Igen! Igen! 
ELSŐ FONOGRÁF: Álljanak egy csoportba. 


(A násznép csoportba áll az asztal mögött.) 

MÁSODIK FONOGRÁF: Önök azt kérdezik magukban, hová ment el a 
struccvadász és az Eiffel-torony igazgatója. A vadász keresi a struccot az összes 
emeleteken. Az igazgató keresi a vadászt és vezeti az Eiffel-tornyot. Nem szine- 
kura ez. Az Eiffel-torony egész egy világ, akár a Notre-Dame. A balpart Notre- 
Dame-ja az Eiffel-torony. 
ELSŐ FONOGRÁF: Páris királynője. 
MÁSODIK FONOGRÁF: Csak volt Páris királynője. Most már, telefonos 
kisasszony. 
ELSŐ FONOGRÁF: Fő az egészség. 
MÁSODIK FONOGRÁF: Ne mozduljunk kérem. Mosolyogjanak egy kicsit. 
Méltóztassék a lencsébe nézni. Igy. Egy kis madár fog kirepülni. 
(Kijön egy trouville-i fürdőnő. Trikóban van, egy kézihálót hoz, melyben egy 

szív és egy kosár. Szines vetítés. A násznép égre emeli karjait.) 
ELSŐ FONOGRÁF: Ó a bájos levelezőlap! 


(A fürdőnő tánca.) 


MÁSODIK FONOGRÁF: A fényképész nem osztozik a násznép gyönyörében. 
Ez már a második eset ma délelőtt, hogy a készülék így falhoz állítja. Megpró- 
bálja visszakényszeríteni a hölgyet. 


ELSŐ FONOGRÁF: Végre a fürdőnő visszamegy a készülékbe. A fényképész 


elhiteti vele, hogy az egy fürdőkabin. 
(A tánc vége. A fényképész szivacstörülközöt terit a hölgy vállára; az ugrán- 
dozva és csókokat hintve visszatér.) 


ELSŐ ÉS MÁSODOK FONOGRÁF: Brávó! Brávó! Hogy volt! Hogy volt! 
Hogy volt! j 


ELSŐ FONOGRAF: Még, ha előre tudnám a meglepetéseket, miket ez a kerge 


masina számomra tartogat, valami látványosságot is tudnék csinálni. De sajnos 
mindig beleremegek, valahányszor azokat az átkozott- szavakat kell kiejtenem. 
Tudhatja valamikor is az ember mi fog kijönni? Minthogy ezek a csodás jelen- 
ségek tulhaladják az én erőmet, tegyünk ugy legalább, mintha mi lennénk a 
szervezők. 

(Köszön.) 


ELSŐ ÉS MÁSODIK FONOGRAF: Brávó! Brávó! Brávó! 

ELSŐ FONOGRAF: Hólgyeim és Uraim, bár a legnagyobb örömmel mulattat- 
nám önöket tovább, az idő rövidsége. megakadályoz, hogy még egyszer 
bemutassam ezt a számot: a trouville-i fürdönöt. 

ELSŐ ÉS MÁSODIK FONOGRÁF: De igen! De igen! De igen! 

ELSŐ FONOGRÁF: A fényképész hazudik, hogy elrendezhesse valahogy a 
dolgot és hogy sikert arasson. Nézi az óráját. Már két óra! ÉS ez a strucc még 
mindig nem jön! 

MÁSODIK FONOGRÁF: A násznép más csoportot képez. A férj egyik kezét 
a szivén tartja, a másikkal átöleli a fiatalasszonyt. A család mögéjük rendeződik. 
A generális a szeme fölé tartja a kezét és délre figyel. Azt hiszi magáról, hogy 
ő az Eiffel-torony védője. Ha megtámadnák azt, mindenkit meghalatna a 
maga helyén. 

ELSŐ FONOGRÁF: Az após kezd beszélni. Mit mond? 

MÁSODIK FONOGRÁF: Gyerünk! Gyerünk! Siessen fényképész ur. A vőm fia 
számára lesz emlék ez a fénykép. 


ELSŐ FONOGRÁF: A fiatalasszony beszél. 


MÁSODIK FONOGRAF: Leányt! Leányt! Leányt akarunk. 

ELSŐ FONOGRAF: A fényképész föl akarja használni a zavart, hogy pillanat- 
fölvételt készítsen. A készülék ellenszegül és kölni vizet fröcsköl. 

MÁSODIK FONOGRÁF: Gyerünk. Vágjon természetes arcot! Asszonyom, az 
ön ballába egy sark, egy sark, egy sark, egy sark, egy sark, egy sark — 

ELSŐ FONOGRÁF: Elég, elég! A násznép bedugja a fülét. Az Eiffel-torony 
igazgatója előre siet és egy diafgrammát hallat. 

MÁSODIK FONOGRÁF: Asszonycm, az ön ballába egy sarkantyun van. 
Uram, igazitsa meg a bajuszát. Egy szál lelóg. Kitűnő. Ne mozduljunk töbtet. 
Egy. Kettő. Három. Tessék a lencsébe nézni. Egy radar jön majd ki. 


(Megnyomja a gombot. Kijón egy óriási gyerek. Fején egy zöld papirkorona. 
Hóna alatt árjegyzékek és egy kosár.) 

ELSŐ FONOGRÁF: Jó napot mama. 

MÁSODIK FONOGRÁF: Jó napot papa. 

ELSŐ FONOGRÁF: Ime még egy fotográfiai veszedelem. 

MÁSODIK FONOGRÁF: Ez a gyerek egészen a násznép portréja. 

ELSŐ FONOGRÁF: Különben, figyeljen csak oda. 

MÁSODIK FONOGRÁF: Az anyja hasonmása egészen. 

ELSŐ FONOGRÁF: Az apja hasonmása egészen. 

MÁSODIK FONOGRÁF: Egészen, mint a nagyanyja. 

ELSŐ FONOGRÁF: Egészen, mint a nagyapja. 

MÁSODIK FONOGRÁF: A szája, akárcsak a miénk. 

ELSŐ FONOGRÁF: A szerre, akárcsak a miénk. 

MÁSODIK FONOGRÁF: Kedves szüleim, eme szép napon fogadják tisztelet- 

és szeretetteljes jókivánságaimat. 

ELSŐ FONOGRÁF: Ugyanaz a fölköszöntés megforditva. 

MÁSODIK FONOGRAF: Fogadják szeretet- és tiszteletteljes jökivänataimat. 

ELSŐ FONOGRÁF: Rövidebb fölköszöntőt is tanulhatott volna. 

MÁSODIK FONOGRÁF: Fogadják minden tisztelet- és szeretetteljes jóki- 

vánatomat. 

ELSŐ FONOGRAF: Kapitány lesz belöle. 

MÁSODIK FONOGRÁF: Épitész. 

ELSŐ FONOGRÁF: Boxoló. 

MÁSODIK FONOGRÁF: Kóltó. 

ELSŐ FONOGRÁF: A köztársaság elnöke. 

MÁSODIK FONOGRÁF: Igen derék kis ember. 

ELSŐ FONOGRÄF: Mit keres a kcsarában? 

MÁSODIK FONOGRÁF: Labdákat. 

ELSŐ FONOGRÁF: Mit csinál azokkal a labdákkal? Mintha valami rosszban 

törné a fejét. 

MÁSODIK FONOGRÁF: Lemeszärolja a násznépet. 

ELSŐ FONOGRÁF: Cukros mandula süteményért lemészarolja övéit. 


(A gyerek bombázni kezdi a násznépet, mely kiabálva legugol.) 
MÁSODIK FONOGRÁF: Kegyelem! 
ELSŐ FONOGRÁF: Ha a sok vesződségre gondolok, mivel fölneveltük. 
MÁSODIK FONOGRAF: Az äldozatainkra. 
ELSŐ FONOGRÁF: Nyomorult! én vagyok az apád. 
MÁSODIK FONOGRÁF: Állj meg; még nem késő. 
ELSŐ FONOGRÁF: Nem szánod meg a nagyszüleidet? 
MÁSODIK FONOGRÁF: Nem becsülöd meg a tiszti bojtot? 
ELSŐ FONOGRÁF: Pan! Pan! Pan! 
MÁSODIK FONOGRÁF: Megbocsátok néked. 
ELSŐ FONOGRÁF: Légy átkozott! 
MÁSODIK FONOGRÁF: Ném maradt több labda. 
ELSŐ FONOGRÁF: A násznép le van mészárolva. 


MÁSODIK FONOGRÁF: A fényképész a gyerek után rohan. Korbácscsal 
fenyegeti. Vissza akarja parancsclni a dobozba. 


ELSŐ FONOGRÁF: A gyerek kiszökik. Ordit. Tombol. Akarja , élni az életét". 
MÁSODIK FONOGRÁF: Akarom élni az életet! Akarom élni az életet! 

ELSŐ FONOGRÁF: De mi az a másik lárma, ott? 

MÁSODIK FONOGRÁF: Az Eiffel-torony igazgatója. Mit mond? 

ELSŐ FONOGRÄF: Kis csendet kérek. Ne ijedjenek meg a táviratoktól. 
MÁSODIK FONOGRÁF: Papa! Papa! A táviratok! 

ELSŐ FONOGRÁF: Vannak belőlük jó nagyok is. 

MÁSODIK FONOGRÁF: A násznép fölkel. 

ELSŐ FONOGRÁF: Az ember. 

MÁSODIK FONOGRÁF: — Meghallaná. 

ELSŐ FONOGRÁF: — egy légy. 

MASODik FONOGRAF: — repülését. 

ELSO FONOGRAF: — is. 

MASODIK FONOGRAF: Az Eiffel-torony igazgatója mutatja a kis fiut, amint 
az egy halott ujságot akaszt az Eiffel-torony közepébe, hogy megfogja a 
táviratokat. 

ELSŐ FONOGRÁF: Fogom őket! 

MÁSODIK FONOGRÁF: A megfogott táviratok lehullanak és a szinpadon 
vergődnek. Az egész násznép oda szalad és rájuk veti magát. 

ELSŐ ÉS MÁSODIK FONOGRÁF: Itt, itt tartok egyet. Én is. Ségitség! [de 
hozzám! Megharapott! Tartsátok jól! Tartsátok jól! 

MÁSODIK FONOGRÁF: A táviratok lecsendesednek. Sorba rendeződnek. A 
legszebb előre lép és letiszteleg. 

ELSŐ FONOGRÁF: (A násznagy hangja): De kicsoda ön? 

MÁSODIK FONOGRÁF: Én a drótnélküli távirat vagyok, s miként nővérem 
a gólya, New-Yorkból érkezem én is. 

ELSŐ FONOGRÁF; a nászasszony hangja: 
napellenzők városa! 

MÁSODIK FONOGRÁF: Gyerünk a zenével! 


(A táviratok tánca.) 
(A táviratok távozása.) 


ELSŐ FONOGRÁF: Kedves Vőm uram, hálás lehetsz nekem. Kinek volt ötlete, 
hogy az Eiffel-toronyra jöjjünk? Kinek jutott eszébe, hogy a lakodalom julius 
14.-én") legyen? 

MÁSODIK FONOGRÁF: A gyerek toporzékol ismét. 

ELSŐ FONOGRÁF: Papa! Papa! 

MÁSODIK FONOGRÁF: Mit mond? 

ELSŐ FONOGRÁF: Akarom, hogy lefényképezzenek a generálissal 
MÁSODIK FONOGRÁF: Tábornokom, nem fogja megtagadni a mi kis 
Justinunktól ezt az örömöt? 

ELSŐ FONOGRÁF: Legyen. 

MÁSODIK FONOGRÁF: Szegény fényképész. Lelkében már a halállal, meg- 
tölti a készüléket. 

ELSŐ FONOGRÁF: A gyerek, a kardon lovagolva ugy tesz, mintha figyelne 
a generálisra, aki ugy tesz, mintha egy Jules Verne könyvet olvasna néki. 
MÁSODIK FONOGRÁF: Ne mozduljunk kérem többet. Kitűnő. Egy madár 
fog kirepülni. 


New-York! Szerelmesek és 


(Kijón egy oroszlán.) 


ELSŐ FONOGRÁF: Nagy Isten, egy oroszlán! A fényképész a gépje mögé 
buvik. Az egész násznép fölmászik az Eiffel-torony vas hálózatára. Az oroszlán 
nézi a generálist, mert, a generális, egyedül, nem mozdul. Beszél. Mit mond? 


MÁSODIK FONOGRÁF: Ne féljenek! Én ismerem ezt a teóriát. Az Eiffel- 
tornyon nem lehet oroszlán. Tehát ez káprázat, egy egyszerű káprázat. Ez a 
káprázát ép olyan, mint a délibáb. Ez az oroszlán Afrikában van mint ahogy 
a kerékpárosnő is a chaton-i uton volt. Néha a sivatagban ugyanigy az Eiffel- 
tornyot is látni. Önök, hölgyeim és uraim, egy tünemény tanui most, tüne- 
ménynek, melyet ugy hivnak: Káprázatközi. — Ez az oroszlán lát engem. Én 
látom őt és mégis ni, egyik a másikának csak visszatükröződései vagyunk. 


*) Az 1789-es forradalom évfordulója. A legnagyobb nemzeti ünnep Franciaországban. 


ELSÓ FONOGRÁF: Hogy megszégyenitse a hitetleneket a generális kózeledik 


+ oroszlán felé. Az oroszlán szórnyút üvölt. A generális elmenekül, az oroszlán 
Oveti. 


beige fs FONOGRAF: A generális eltünik az asztal alá. Az oroszlán 
utána. 


ELSŐ FONOGRÁF: Egy perc multán, mely egész évszázadnak tünt föl, az 
oroszlán kibujik az abrosz alól. 


MÁSODIK FONOGRÁF: Borzalom! Borzalom! Ahhhhhh! 
ELSŐ FONOGRÁF: Mit tart a fogai közt? 
MÁSODIK FONOGRÁF: Egy csizmát egy sarkantyuval. 
ELSŐ FONOGRÁF: Az oroszlán, miután megette a generálist, visszatér a 
készülékbe. 
(Halotti sirató.) 


ELSŐ ES MASODIK FONOGRAF: Ahhhh...... Abhhh.... 
ELSÓ FONOGRAF: Szegény generális. 


MASODIK FONOGRAF: Oly vidám volt mindig, oly fiatalos jókedvú. Semmi 
sem mulattatta volna jobban, mint ez a haláleset. Ó maga nevetett volna legel- 
sónek rajta. 


ELSŐ FONOGRÁF: A generális temetési szertartása. 


(Halotti menet.) 


MÁSODIK FONOGRÁF: Az após beszél a sirnál. Mit mond? 


ELSŐ FONOGRAF: Isten hozzád, Isten hozzád, öreg barátunk. Mär a legelső 
fegyverfogásaidtól kezdve, rangodat jóval meghaladó magas értelmiségről tettél 
tanuságot. 


Gyászos véged méltó volt pályafutásodhoz. 


Mi láttunk téged: dacoltál bátran a vad bestiával, megvetve és meg sem értve 
a veszélyt és csak akkor kerestél egyetlenegyszer a futásban menekülést, mikor 
megértetted azt. 


Még egyszer hát, Isten hozzád, vagy helyesebben viszontlátásra, mert a te 
jellemedből valók élni fognak örökké amig csak ember élni fog a földön. 


MÁSODIK FONOGRÁF: Három óra! És az a strucc még mindig nem jön 
vissza. 


ELSŐ FONOGRÁF: Gyalog akart visszatérni. 

MÁSODIK FONOGRAF: Ostobaság. Semmi sem tórékenyebb, mint a strucctoll. 
ELSÓ FONOGRÁF: A tenger széle strucctollal van csipkézve. Ez az egyetlen 
fenyüzese. Göndörgeti is folyvást. 

MÁSODIK FONOGRÁF: „Az Eiffel-torony násznépe" négyes, a köztärsasägi 
gárda zenéjével, Karmester Parés. 

ELSŐ ES MÁSODIK FONOGRAF: Bravo! bravo! Éljen a köztársasági gárda. 


(Négyes.) 
(Vége a négyesnek.) 


MÁSODIK FONOGRÁF: Jaj, ez aztán tánc! 

ELSŐ FONOGRÁF: Szabad a karját? 

MÁSODIK FONOGRÁF: Fényképész ur nem fog visszautasítani egy korty 
champagne-it. 

ELSŐ FONOGRÁF: Igazán nagyon kedves. Egész zavarban vagyok. 
MÁSODIK FONOGRÁF: A la guerre comme á la guerre. De mit akarsz 
kisfiam? 

ELSŐ FONOGRÁF: Vegyenek kenyeret nékem, hogy enni adhassak az Eiffel- 
toronynak. 

MÁSODIK FONOGRAF: Csak lent árulnak. Azért nem fogok lexenni. 
ELSŐ FONOGRÁF: Akarok enni adni az Eiffel-toronynak. 


MÁSODIK FONOGRÁF: Csak bizonyos órákban adnak néki. Ezért van körül- 
véve vasráccsal. 


ELSŐ FONOGRÁF: Akorok enni adni az Eiffel-toronynak. 
MÁSODIK FONOGRÁF: Nem, nem és nem. 


ELSŐ FONOGRÁF: A gyerek durcáskodik, rugdal. A násznép fölkiált mert 
ime, itt van a strucc. A liftben volt elbujva. Most egy masik rejtekhelyet keres. 
A vadász közeledik. A fényképész szeretné, ha a strucc visszamenne a készülékbe. 
MÁSODIK FONOGRÁF: Eszébe jut hogy elegendő egy struccnak csak a fejét 
elrejteni hogy láthatatlán legyen. oe h 

Kalapjába dugja hát a strucc fejét. Ép ideje volt már. 


(A strucc láthatatlanul sétál a kalappal a fején.) 


MÁSODIK FONOGRÁF; (A VADÁSZ): Nem látták a struccot? 


ELSŐ ÉS MÁSODIK FONOGRÁF: Nem. Semmit se láttunk. 

MÁSODIK FONOGRÁF: Különös. Ugy tetszett, mintha ide ugrott volna a 
plattformra. 

ELSŐ FONOGRAF: Lehet, hogy egy hullámot nézett talán struccnak. 
MÁSODIK FONOGRÁF: Nem. A tenger csendes. Különben majd meglesem 
ennek a beszélőgépnek a doboza mögül. 

ELSŐ FONOGRÁF: Amit ma megtehetsz, ne halaszd holnapra. 

MÁSODIK FONOGRÁF: A fényképész lábujjhegyen közeledik a strucchoz. 
Mit mond néki? 

ELSŐ FONOGRÁF: Asszonyom, egy perc vesztegetni való ideje sincs. Nem 
ismerték föl fátyola alatt. Siessen, a kocsim vár. 

MÁSODIK FONOGRÁF: Kinyitja a készülék ajtaját. A strucc eltűnik. 
ELSŐ FONOGRÁF: Istenem! Megmenekült! 

MÁSODIK FONOGRÁF: Elképzelhetik a fényképész jókedvét. Örömkiáltásokat 
hallat. 

ELSŐ FONOGRÁF: A násznép kérdezősködik. 

MÁSODIK FONOGRÁF: Uraim és hölgyeim, végre nyugodtan lefényképez- 
hetem önöket. A készülékem meg volt kergülve. Most már működik. Ne 
mozduljunk többet. 


ELSŐ FONOGRÁF: De ki az a két személy, kik jönnek megzavarni a fény- 
képészt? 

MÁSODIK FONOGRÁF: Nézze. A násznép és a fotográfus merevre fagy. 
A násznép mozdulatlan. Nem találja, hogy kicsit olyan . . . 

ELSŐ FONOGRÁF: — mint egy sütemény. 

MÁSODIK FONOGRÁF: — mint egy virágcsokor. 

ELSŐ FONOGRÁF: — mint a Joconda 

MÁSODIK FONOGRÁF: — mint egy remekmű! 

ELSŐ FONOGRÁF: A modern képkereskedő és a modern gyüjtő megállanak 
a násznép előtt. Mit mond a képkereskedő? 

MÁSODIK FONOGRÁF: Az Eiffel-toronyra vezetem önt, hogy még mindenki 
előtt megláthassa ezt az egyetlen vásznat. A Násznépet. 

ELSŐ FONOGRÁF: És a gyűjtő felel. 

MÁSODIK FONOGRÁF: Csukott szemmel követem önt. 

ELSŐ FONOGRÁF: Na? kép, mi? Olyan, mint egy primitiv. 

MÁSODIK FONOGRÁF: Kitől van ez? 


ELSŐ FONOGRÁF: Micsoda? hogy kitől van? Ez az Uristen legutolsó 
alkotása. 


MÁSODIK FONOGRAF: Szignálva van? 
ELSŐ FONOGRÄF: Isten nem szignál. Ez aztán festés! Milyen anyag, milyen 


keverés! És nézze meg ezt a stilust, ezt a nemességet, ezt az életörömet! Azt 
mondána az ember, hogy egy temetés. 


MÁSODIK FONOGRÁF: Én egy lakodalmat látok. 


ELSŐ FONOGRÁF: Ön rosszul lát. Ez több, mint egy lakodalom. Ez az 
összes lakodalom. Még az összes lakodalmaknál is több ez: ez katedrális. 


MÁSODIK FONOGRÁF: Mennyiért adja? 


ELSŐ FONOGRÁF: Nem eladó, csupán a Louvre-nak és önnek. Nézze, ma- 
gának odaadom vételáron. 


MÁSODIK FONOGRÁF: A kereskedő egy táblát mutat. 
(A táblán milliós számjegyek.) 


ELSŐ FONOGRÁF: A gyűjtő meg hagyja magát győzni. Mit mond? 
MÁSODIK FONOGRÁF: Megveszem a Násznépet. 


(A kereskedő megforditja a táblát. Azon a felén nagybetükkel ez áll: eladva. 
A násznép mellé teszi.) 


ELSÓ FONOGRÁF: A képkereskedó a fényképészhez fordul. 

MÁSODIK FONOGRÄF: Fényképezze le nekem ezt a násznépet a táblával 
együtt. Meg akarnám jelentetni az összes amerikai üzletekben. 

ELSŐ FONOGRÁF: A gyűjtő és a képkereskedő elhagyják az Eiffel-tornyot. 
MÁSODIK FONOGRÁF: A fényképész kozzákészülődik, hogy fölvegye a képet, 
azonban — ó csoda! — a készülék beszélni kezd. 

ELSŐ FONOGRÁF: Mit mond neki? 

A KESZÜLEK: Szeretném.. . . . Szeretném . . . . 

MÁSODIK FONOGRAF: Beszéljél, tubicám. 

A KÉSZÜLÉK: Szeretném kiadni a generálist. 

MÁSODIK FONOGRÁF: Ki tud jönni ő magától is. 

ELSŐ FONOGRÁF: A generális megjelenik. Sápadt. Hiányzik az egyik csiz- 
mája és a fél bajusza. Látszik, hogy messziről érkezett. Azt fogja mesélni majd, 
hogy egy küldetésről tért vissza, amelyről azonban örökre hallgatnia kell. A 
násznép nem mozdul. Ő hát lehajtott fejjel átmegy a plattformon és szerényen 
a többiek közé áll. 

MÁSODIK FONOGRÁF: Ime még egy szép meglepetés a remekművek gyüjtője 
számára. Egy remekművön sose tudja bevégezni az ember a nemvárt részletek 
fölfedezését. 

ELSŐ FONOGRÁF: A fényképész elfordul. Kicsit esetlennek találja a násznépet. 
De ha szemére vetné a generálisnak, hogy még az élők sorában van, a generális 
viszont fölvethetné, hogy ő meg el engedte adni őket. 

MÁSODIK FONOGRÁF: A fényképésznek helyén van a szive. 

ELSŐ FONOGRÁF: Beszél, mit mond? 

MÁSODIK FONOGRÁF: Gyerünk uraim és hölgyeim, ötig fogok számolni. 
Nézzenek a lencsébe. Egy kis madár fog kirepülni. 

ELSŐ FONOGRÁF: Egy galamb! 

MÁSODIK FONOGRÁF: A készülék működik. 

ELSŐ FONOGRÁF: Szent a béke. 

MÁSODIK FONOGRÁF: Egy. 


(A fiatal férj és feleség kiválnak a csoportból, átmennek a szinen és eltünnek 
a készülékben.) 


— Kettő. 
(Ugyanaz a játék az após éz az anyós számára.) 
— Három. 
(Ugyanaz az első vőfény és koszoruslány számára.) 
— Négy. 
(Ugyanaz a második vőfény és koszoruslány számára.) 
— Öt. 


(Ugyanaz a generális számára, aki egyedül, lehajtott fejjel engedi huzatni magát 
a gyerektől.) 

ELSŐ FONOGRAF: Belép az Eiffel-torony igazgatója. Nagy hangon kiabál. 

MÁSODIK FONOGRÁF: Záróra! Záróra! 

ELSŐ FONOGRÁF: Kimegy. 

MÁSODIK FONOGRÁF: Belép a vadász. Siet. A készülékhez rohan. Mit 

mond a fényképész? 

ELSŐ FONOGRÁF: Hova megy? 

MÁSODIK FONOGRAF: El akarom fogni az utolsó vonatot. 

ELSŐ FONOGRÁF: Már nincs közlekedés. 

ODE FONOGRÁF: Gyaläzat. Panaszt fogok tenni a vasutigazgatóság- 

nál. 


ELSŐ FONOGRÁF: Nem az én hibám. Nézze, ott megy már az ön vonata. 
(A készülék lassan balra indul, fekete kamrája vagonokká nyulva követi. A 


nyilásokon látni a násznépet, amint zsebkendővel integet, alul pedig a lépkedő 
lábakat.) 


— Függöny. — 


VERS 


(HANS SUSCHNY) (WIEN) 


mielőtt a nagy agyagfal agyunkba törik ; 
a ledér kamarás háromszor tamolyogja körül saját orrmanyat 
aztán sorakoztassuk a létrákat és palánkokat 

egy gyámoltalan babakoponya a lámpavasra köti magát 

és a nagymogulnak kimerednek a tollak a szakálából 

MI MI MI mi fellépünk mi a kis testvérek 

a lödörgös székekre és kimázoljuk időnket a szinterhes ecsettel 
a buddhista kocsmákból kilépnek a szófukar stuartgallérok azertis 
kifent csőreikkel és 

négy és négyszer 100.000 

megbizzuk hajóbólcsónket 

igy leszakadt az utolsó gomb 

igy a szuka átfurta az arany kalaptüt a hasán 

és a kisgyerekek a gumigómbben himbálóznak 

az apa elvesztette az aluminiumkulcsot 

és most az ágytakaró alá mászik 

holott a kéményben már rég aszalódnak a hadizsákmányok 

már gömbölyödik a kilométervirág a pacifisták kódgubója alatt 
és ó virággalamb 3 

girlandvirágsisakok 

huzd le a zoknikat 

ragaszd fel az olajmagvakat és 

vidd a bárkába a kiválasztottakhoz 

késő van már 

ilyenkor az ég dülleteg üvegszemeket ködkarikázik a tizcilinderes 
petefészkekre 

és az árviz kellősközepén kipukkan az egyenáramu motor 

ha csak egy ezüst golyvát látunk kirióni a halántékunkon 

máris rászállunk a papirdrótra 

és hintáztatjuk agysejtjeinket 

de korán van még reggel 

és a flagellánsok és tekergők 

nem gyültek még össze a nagy teknőben 

kicikornyázott szélhólyagokkal játszunk tetőtokákkal és szibériai 
alaphangokkal is tele 

reggeltől estig nap 

felkeltétől a naptükrökig a szürőüstben a forralóban 
fogantyukkal és ólomrudakkal és az 

uszó harsonákkal 

melyek a 100-ast áttrombitálják 

a tempi passati zselatinjébe 

éjféltájt felnyitjuk a nagy ventillátorokat 

és sokáig szalajtatjuk 

az összes karikakigyók és betükétéltüek beleakadnak fujtatóikba 
és a moziképek nyomain 

lépkedünk ultraviolett sugarakban mint a nürnbergkorabeli fol- 
tózósuszterek 

NÉZD a nagy szemgolyóimat 

NÉZD a négyszögletes fülcimpaimat 

NÉZD meg a tornyos csecsbimbóimat 

MIND imádkoznak neked kebleket a gyermeknek 

MIND 


TE NAPFORDULÁS ANYJA 2000. 
Ford.: Gáspár Endre 


KORREKTURAT 


. ,. A konstruktivizmus a természeti véletlenek és a tragikus ösztönök idézte 
individualista pátosz alól végleg fölszabadult szellem diadalát látja magában. Elindulásako: 
a közösség elvét hangoztatta. Mint megalkuvást nem tűrő véglet, ezt a kollektivitást a 
legkifejezettebb, legtisztább megnyilvánulások alakjában akarta dokumentálni. Példaképeit 
a modern techaika sorozatokra es tipusokra berendezett üzeméből vette. Nem törekedett 
ugyan mechanikus sablénokra, de megkövetelte, hogy a kép vagy plasztika szerkezetében 
az ésszel föl mem érhetően bevégzett kifejezésbeli tények az egésznek végtelen kis 
hányadára szorítkozzanak, sőt teljesen elenyésszenek. Mert mihelyt fölszabadítunk valamit 
a csak ösztönösen (s csak egyszeri lefolyással adott fölérzések szeszélye alól és az 
észszerűségek világába emeljük, mindenkire nézve rögtön egyértelművé válik. A kon- 
See ebben az egyértelmá tárgyilagosságban látta a kollektivitäs első és egyetlen 
öltetelet. 


_ Am a művészeti alkotó és befogadó élmény kollektivitäsa, hacsak a művészetet 
emberi életnyilvánulásokban jelenkező mivoltából teljesen ki nem akarjuk forgatni, más, 
mint az objektiv adotiságokat csak megállapító matematikusok vagy geométerek itéletbeli 
egyformasága. Ha végtelen kicsire csökkentjük is a művészeti alkotás elemezhetetlen 
tényezőjét, akkor is csak abban az esetben biztosíthatnók vele a művészettel szemben 
támadó élmények és követelések egybehangzását, ha azok a pszichofizikai összetevők, 
amelyek eredményeként egy plasztika vagy kép föloldhatatlan alaptényezője létre jött, 
azonos lényegűséggel és szereppel volnának meg a befogadók és reagálók szervezetében 
is. Csakhogy, mig a pszichofizikai megszabottságnak ez a kvalitativ egyformasága 
matematikai, geometriai és tiszta logikai igazságokra nézve az emberi tudatban tényleg 
fennáll, addig a művészet lélektani determinánsai az árnyalatok sőt lényegbeli különbségek 
ezer hangu skálájan terülnek szét. 


Már pedig ezen múlik minden. A művészet lényege nem egy minden emberi tudat- 
beli vonatkozástól függetlenül is megálló, konkrét időhöz és térhez nem kötött igazságban, 
hanem élettani használhatóságában, lendítő erejében rejlik. Az természetes, hogy azoknak 
az emberi tudatszerkezeteknek az összetétele szerint, amelyekből a művészet mint biológiai 
pozitivum kihajtott, illetőleg, amelyekre mint befogadó alanyokra hatni tud, a kvalitativ 
művészeti értéknek rendkivül sok fokozata lehetséges. A tudományos igazságnál nem 
szerepel ez a megoszlás. Az alapigazságokkal való összefüggés, a módszerbeli és rend- 
szerbeli követelmények tudományos értékükben tökéletesen egyenlő ismereteket teremtenek, 
tekintet nélkül arra, hogy megismerésük az őket kutató embernél milyen lélektani, biológiai 
és sorsbeli történésekkel vagy lényegűségekkel járnak. A tudomány gyakorlati alkalmaz- 
hatóságának, társadalmi jelentőségének kérdése más lapra tartozik, bár bizonyos, hogy 
a tudományos igazság sohasem azért igaz, mert individuál- vagy társadalomélettanilag 
hasznos, hanem fordítva. 


A művészeti alkotásnak nincsen elvont, nincsen tárgyilagos lényegbeli magva. 
Társadalmi, gazdasági függvényszerűsége sem változtat ezen a tényen, ellenkezően, csak 
elmélyiti azt. Teljes fizikai mivoltában és összes, fogalmilag elvonható értékproblémáival 
együtt hozzá van kötve az őt létrehozó szervezet lélektani és élettani törvényeihez. Ha 
tehát a művészet kollektivitását keressük, ugy ezt a vonatkozást is csak a művészetre 
nézve reális tényezők körében kereshetjük. Nem egy minden alanyiságon kivül álló 
objektivitásban, hanem az alkotó és befogadó alanyok lélektani és biológiai összetételében. 
Kereshetjük azt a tudatszerkezetet, mely társadalmi szélességű és egybefonódottságu 
sokaságban szerepel körülöttünk. Megállapodhatunk egy centrális megszabottság egyéni 
tudatában, mely ma még el van szigetelve, de meggyőződésünk szerint alapja lehet, sőt kell 
hogy legyen, szociális életköveteléseknek és egy szociális művészet kibontakozásának. 
Akár így, akar amúgy, a közösségre ható életes ige Y nem várhatjuk egy 
alanyiságunktól annyira távol tartott szférában, hogy ez a távolság független magában 
állást, önmagában való, objektiv zárkozottságot jelenthetne a művészetre nézve. Lehet a 
művészeti alkotás minden irányban zárkozott. Az őt létrehozó, a reá pozitiv értelemben 
reagáló alanyok felé nyitva kell lennie. Különben halott. 


Szükséges rámutatni ezekre az elemi igazságokra, hogy határt szabhassunk a kon- 
struktivizmus pretenzióinak. A konstruktivizmus az egyéni és társadalmi élet teljességébe 
ágyazott, kollektiv művészet akar lenni, ma vagy a jövőben, de le akarja rázni magáról 
a lélektani keletkezés, az élő emberi tudatszervezetből való születés és függés kötelékeit. 
Objektiv forma, tiszta szemlélet szeretne lenni, szemben az expressziouizmusnak "csak 
kifejező szubjektivitásával. Ámde, amint az expresszionizmus is csak azért tud kifejezni 
valamit, mert, habár minimálisan, de mégis csak tagol, alakít, válogat és rendez, úgy a kon- 
struktivizmus is csak azért építhet viszonylag önmagukra utalt, autonom képrendszereket, 
mert a rendszereket ő vetíti ki a világba, ahol különben nyomuk sem lehetne. Hiszen nem 
meglevő valóságok elemzéséről, másolásáról, hanem uj valóságok sőt követelések 
állításáról van bennük szó. Követeléseket pedig csak az akarat támaszthat, sohasem a 
megismerés maga. Az akarat pedig tovább nem elemezhető és indokolható mélységekbe, 
összefüggésekbe ágyazott gerince az ember egyéni vagy társadalmi életrendszerének. Tehát 
irracionális alátámasztása esetleg misztikus, esetleg racionális életköveteléseknek. De 
semmi esetre sem szemlélet, még kevésbbé szemlélet tárgya, hanem szemléletet irányitó és 
megszabó yee bonthatatlan, életes egysége. Minél egyszerübb és lezártabb tényeket 
(Tat-Sache) állít oda tehát a konstruktivizmus szemben a mai élet megvadult kusza- 
ságával, azzal az igényességgel, hogy nyugodt tényei testté vált szellemet, éltető kenyeret 
és bort jelentsenek a meghasonlott és ágáló ember számára, annál inkább gordiusi kard- 
vágás vagy asztalra csapó ököl. Annál inkább kezdeményező, konok elszántság és akarat 
meg tett, szóval nem szemlélet (s szemléltetés, hanem kifejezés. Emberi alanyiság 
kivetett dokumentuma. 


(a ,DE STYL" figyelmébe) 


Egy minden alanyiságon tul önmagában nyugvó objektivum azonban sohasem 
volt még és nem is lehet végső hordozója semmiféle emberi közösségnek. Ami 
végletes objektiváció akad a régi vallásrendszerekben, az vagy az emberi lélek és természet 
hallatlan nagyméretüsége, vagy fogalmi fikció vagy egy sereg Antropomorfizmussal 
hozzáférhetővé, szociálisan lehetővé tett legenda. Hacsak a konstruktivizmus be nem akarja 
érni egy olyasféle egyértelműséggel, mely pl. az automobilt mindenkire, a proletárra és a 
milliárdosra nézve automobillá avatja, nem pedig cséplőgéppé vagy más praktikus cél- 
szerüséggé, akkor le kell tennie arról, hogy a közösséget az objektivitásban és a 
tökéletességben keresse, vagyis olyan szférában, ahol a dolgok az idők során végig vonuló 
fejlődésre szerves életprocesszusok végeztével jutnak — esetleg. Ez a beérkezés metafizikai 
probléma és a konstruktivizmus minden metafizikát elutasít magától. 


Tegyük föl, hogy életköveteléseit valaki mindamellet ilyen hosszu lejáratra rendezné 
be és azt mondaná, hogy a keresztényi tökéletes jóság helyett a tökéletes eszű, tökéletesen 
szellem kormányozta embert hirdeti. Ennek a konstruktiv embernek az idők végezte előtt 
aligha jönne el az országa. Tehát legalább is végtelen messze van az a pont, ahol a 
történelmi élet eszeveszett zagyvasägai végül is párhuzamosan futó vágányoknak 
bizonyulva, a tiszta, észszerü harmónia egységében metszik majd egymást. Hacsak nem 
akarom, hogy ez a konstruktiv végtelenség is éppen ugy szabadjára engedje az összes 
közeli alávalóságokat és negativumokat, mint a hogy a keresztény egyház tette és teszi a 
tulvilági üdvösség nevében, úgy kell, hogy a konstruktiv közösség súlypontját az ón- 
magáért szóló és önmagában lezárt objektivumok szférájából áthelyezze a jelenbeli alanyi 
adottságok küzdő terére. Ha úgy tetszik, végtelenre beállított elveinek teljes fönntartásával, 
de mindenesetre a rendszerezett egészről a részekben, töredekékben vajudó 
történelemre. 


A konstruktivizmusnak ezt az anyagbeli és arculatbeli fordulatot meg keil tennie, 
mihelyt akárcsak legvázlatosabb körvonalaiban pillantotta is meg az objektivumok és 
tökéletességek igeretiöldjet, ahol az ember nem szorul többé célok és sziikségességek alá 
rendelt közösségre, hanem ugy élhet, mint a mezök lilioma vagy az angyalok. Már pedig 
annyira már tisztában vagyunk végsö követeléseinkkel, hogy megpróbálhassuk őket tör- 
ténelmi értékekre váltani. 


Ha a konstruktivizmus megmarad annak, ami ma: egy tiszta észszerűségek alá 
rendelt objektiv harmónia testesitöjenek, úgy két eset lehetséges. 

Ha ragaszkodik ahhoz, hogy ez az objektiv harmónia kollektiv életkövetelés, akkor 
vállainia kell a végtelenben fölmutatott beteljesülések véges utakon, történelmi viszonylatok- 
ban való megközelítését, reagálnia kell az adott emberi és természeti tökéletlenségekre, föl 
kell adnia eddig megőrzött exkluzivitását. Tiszta kulturarculata kulturpolitikai 
arculattá kell hogy változzék. Állást kell foglalnia először is minden kétséget kizáró 
módon balra, azután pedig a tekintetben, hogy ez a fordulat mennyiben jelent az 
összefüggések teljes, történelmi egészére reagáló, felelő öntudatot. Másszóval, 
valóban annyira emberi teljesség-e a konstruktivizmus, hogy az objektiv magában 
állóság végtelenül hosszu lejáratu követelését egybe tudja fogni a pillanatnyi aktualitások 
célbarendelt szolgálatával, a politikai mozgalmakba való bekapcsolódással. 


Ha a konstruktivizismus kitér ez elöl a konzekvencia elől, ugy munkái nem ember 
és nem etikai követelések, hanem esztétikai állapotjelzések. Ebben az esetben azonban 
összedől az a támasz, mellyel a konstruktivizmus a többi művészeti iránnyal szemben 
fölényt tulajdonít magának. Mert akkor a konstruktivizmus is csak egy irány a sok 
közül, egy utvesztővel több az általános fejetlenségben. És semmi joga sincsen arra, 
hogy a maga esztétikai állapotát a ma viruló vagy burjánzó izmusok és akadémiák álla- 
potánál fontosabbnak tartsa. Az ember végtelen nyomoruságával szemben teljesen 
mellékes, hogy esztétikailag ide vagy oda tartozom és ha ebből a hovatartozásamból u. n. 
elvi kérdést csinálok, a leggroteszkebb akadémiát, a leghazugabb dogmát létesitem, melyet 
valaha látott a világ. 


De a konstruktivizmusnak a történelmi és társadalmi élettel mint megoldandó 
problémával való köteles szembeállítása más oldalról is jelent megszoritást az irány 
aktualitását illetően. Ha a konstruktivizmus nem esztétikai játékot, hanem életkövetelést 
lát magában, ugy ez annyit jelenthet csak, hogy az életet is el akarja juttatni az egyen- 
sulynak, pátosztalan etikának és harmóniának arra a fokára, melyen ma még csak formái 
állanak. De az élet ma nem csak körülötte a társadalomban, hanem magában, a kon- 
struktiv alkotásokat megteremtő emberekben is minden, csak nem észszerűségek rend- 
szere. Vagy elismerjük tehát, hogy ennek az elsődlegesen még negativumokban hányódó 
életnek a formai objektivációja is életre hivatott, mert megrázó és fölrázó hatalom — 
és akkor megint csak föl keli áldoznunk a konstruktivizmust, a majdani élet elszige‘-lt 
kultuszát a mai élet kultuszának, melyben a követelésekhez, az irányponthoz való ragasz- 
kodás nem ment föl az összefüggések történelmi teljességével való felelős kapcsolatok alól. 
A másfajta művészeti megnyilvánulásokhoz “való dialektikus viszonylatok egész komplexu- 
mát felölelve kell tehát a művészet folyamának a kitűzött elvek irányában medret ásnunk. 
Vagy tagadjuk a művészeti életrezonancia jogosultságát és csak a tökéletesség elvi 
követelésével törődünk, ami a konstruktivizmus végét jelentené, mert a tökéletességre 
való egyszeri ráeszméles is annyit jelent, mint beteljesülést, ami után már semmi sem 
jöhet, csak akadémikus kérödzés. Ha pedig a konstruktivizmus még fejlődik és él, akkor 
ez azt jelenti, hogy nem bontakozott még ki a történelmi és lélektani dialektika bonyolult 
folyamatából. Amennyiben tehát egyetemes látószögeink vannak, már csak erre a dialek- 
tikára való tekintettel sem gubózhatjuk be magunkat abba az elvbe, hogy ki-ki a maga 
mesterségét, apró játékait folytassa. 


€ 


Hogyan vállalhatjuk a pátoszt, mely a kollektiv érvényésiiség és életkóvetelések 
hangoztatásában rejlik, ha nem tóreksziink arra, hogy fölényesen kinyilntkoziatott elveinket 
termékeny kulturpolitikai kapcsolatba hozzuk a meglevő állapotokkal és emberekkel? 
Hogyan beszélhetünk egy tökéletes szellemi objektivációnak olyan fokáról, melyhez képest 
a kommunizmus osztály nélküli társadalma is csak előkészítés, amikor nem teszünk meg 
mindent, hogy „legalább“ a kommunizmus előkészitése minél hamarább, minél gyékere- 
sebben Pinoa: Erkölcsi és éleirendbeli követelések nem részlet és szakproblémák 
abban az értelemben, mint ahogy a tervező mérnök munkája az a mühelybeli munkásoké- 
hoz viszonyitva vagy forditva. Központi kérdések ők és egész emberi, teljes, perspek- 
tivát követelnek. Az elméleti koncepciótól a követelések kitüzesétől a követelések meg- 
valositásához vezető utak gazdasági, politikai, lélektani elókészitéséig, ha arra mód van a 
roletariatus forradalmi pártszervezetein keresztül is, mint összefogó és agitativ eszközön 
eresztül. Végső absztraktumoktól az elindulás és az ut konkrétumáig. Mindent annak az 
emberi közösségnek az okmányaként, melynek a legtöbb müvész eddig a legjobb esetben is 
csak utópikus cdta er nyujtotta, melynek primér alanyi, a hozzäfejlödes aktua- 
litásába nyuló gyakorlata alól azonban előkelő tartózkodással kivonta magát. 

A konstruktivizmus emberi lényege, erkölcsi lét jogosultsága forog kockán. Tehát 
ne alacsonyitsuk le esztétikai divattá holmi formaelméleti jóslások és stilusbeli befeje- 
zettségek kedvéért. Fogjunk a korrekturához addig, mig nem késő, mig egy csak esztétikai 
megcsömörles ujabb esztétikumok reménytelen taposó malmáta nem hajt bennünket. 


Az exkluziv konstruktivizmus is szükségesnek tartja, hogy közösségről beszéljen. 
Képei és plasztikái azonban egy minden gátlástól ment, tiszta, észszerü harmoniát nyuj- 
tanak. Minden mű egy-egy önmagában lezárt, nyugodt tökéletesség. A formák nem földi 
gravitáció. és természeti származás által adott alapra támaszkodnak. Vagy hiánytalanul, 
minden oldalról egyaránt értelmes tagozódással töltik ki a számukra kiszabott lét négyzetes 
kereteit (Stijl) vagy a korlátlanul szabad térben lebegnek (szuprematisták és leszármazott- 
jaik). De sem az egyik sem a másik esetben nem tartalmaznak utalást valamire, ami 


rajtuk kivül még letezheinek. Sem térbelileg, az egymás mellett társuló létezés, sem 
időbelileg, az egymásból okszerűen folyó, szerves fejlődés értelmében nem posztulálnak 
különféleséget, csak számbeli sokaságot és közös egyszerkezeten belül eloszló, rendszer- 
beli széttagoltságot. Ha tehát a konstruktivista elmélet kózósségról beszél, ugy a közösség- 
hez szükseges „sok“ a formának csak rendszerbeli, de nem tejlódésbeli strukturát nyujtó 
egylényegüségében lehst adva. 

Miféle közösség lehet azonban az olyan, amely a szerves leszármazás és rendel- 
tetés dialektikus sodrából kiemelkedve, idótien térré lett? Csak egy önmagában megala- 
pozott és kielégülő eszmének a semmit sem követelő, minden agresszivitás és küzdelem 
nélkül való objektivációja. 

Ilyen objektiváció csak metafizikai szférákban lehetséges, a földön nem. Ilyen rend- 
szerbeli konstruktivitás csak matematikai vagy formális logikai levezetéseket vagy mérnöki 
tervrészeket fűzhet össze egy egésszé, de nem kapcsolhat egybe embereket 
társadalommá. 

Statuálhatok egy értelmes, az egész földkerekségre kiterjedő, társadalmi rendet, 
melyben az összes geológiai és metereológiai, föld- és néprajzi, gazdasági és szellemi, faji 
és egyéni, életlani és lélektani funkciók olyan tökéletes egyensulyban tartják egymást, 
hogy az életnek minden problémája elenyészik és az ismeretlen származásu, ismeretlen 
rendeltetésű embersors megállapodott létként, mint valami szépen rendezett, függő csoda- 
kert terül el az ég alatt. 

Kétségtelen, hogy egy ilyen elméleti ember-világ-konstrukciót, mint minden befejezet- 
lenségnek a végső beféjezettségbe való érkezését illetőleg éppen annyiféle értelmezés és 
követelés lehetséges, mint amennyi ontológia látott már napvilágot. Kétségtelen az is, hogy 
ahány teleológiai rendszer, annyi önmagában lezárt, vagy ha másként nem, egyszerüen 
akaratbeli tényként indokolható állásponttal volna dolgunk. Ontológia és teleológia egy- 
aránt metafizikai konstrukciót jelentenek, még ha az egyetemes emberi lét végső egyenesbe 
jutott beteljesülését a földön képzelik is el. Már pedig az exkluziv konstruktivizmus, ha 
képrendszereiben egy uj társadalmi életrend első fölérzését akarjuk látni, az ismeretlen 
emberi életkauzalitásnak, sors-szerűségnek, leszármazásbeli folytonosságnak mult és jövő 
felé egyaránt éles, végleges megszakitásával: a formai tényezők lezárt és minden ponton 
ättekinihetö rendszerbe rógzitésével olyan életet idézget, melyben az összes történések, 

beleértve a születést és halált is, magukat minden következményükkel a társadalmi létnek 
egy kvalitative és kvantitative tökéletesen kiegyensulyozott, maradandó állapotaként fejtik 
ki. Ez pedig teleológia. 

E Ám gyik föl, hogy a minden teleológia lényegéhez tartozó holdkóros abszolutizmus, 
tehát vég nélküli variálhatóság nem zavar bennünket. Fogadjuk el a exkluziv konstruktiviz- 
mus kepzómiivészeti termékei alapján logikai szükségszerűséggel kinálkozó, neoracio- 
nalisztikus teleológiát az egyedül iidvózitónek. Abban az értelemben tesszük ezt, ismétlem, 
föltételesen, hogy az egyetemes emberi társadalomnak és életrendnek a konstruktivizmus 
által idézgetett észszerűsége volna a legnagyobb jó, szépség, igazság és erő, amit a földön 
valaha el lehet érni. Világos- hogy az emberi összetartozásnak ezen a minden gyarlóságtól 
ment tökéletes és spontán rendezettségű fokán a közösség ténye ép oly 
kevéssé jelentene az őt kitevő ember-egyedekkel szemben követeléseket, megszoritásokat, 
szóval etikát, mint ahogy az önmagammal való azonosság ténye sem etikum. A közösséget 
jelentő egyéni funkciók a konstruktivista teleológia által idézgetett Utópiában éppen 
olyan természetesen és közvetlenül, folynak az individuumok pszichofizikai szervezetéből, 
mint teszem a lélegzés. 

_ A konstruktiv művészetben adott feszültségek nem mondanak ellent ennek a követ- 
kezésnek, mert nem etikai feszültségek, Etikai feszültség csak egy sorstól rám 
szabott, lényegében és történéseiben számomra áttekinthetetlen okszerűség ellen való küz- 
delemben van, ha ez a küzdelem az ösztönök fölé rendelt kategorikus imperativuszok 
nevében folyik. Az exkluziv konstruktivizmus feszültségrendszere nem ezen a küzdelmen 
alapszik. Az impulzivitás kikapcsolásával az ésszerüség kizárólagos uralmát állitja fel 
és ezzel eleve mellőzi olyan gátlások szerepét, melyek fölleptevel egyidejüleg és egy- 
lényegüleg, a velük egyenrangu tevőlegességek is meg ne volnának már adva. Már pedig nem 
etikai erőmérkőzés az, melyben az ellenfelek felsorakozása már befejezett tény, erejük és 
elhelyezkedésük pedig minden ponton tökeletesen világos, ugy hogy az eredmény, a kifo- 
gástalan egyenesbe és egyensulyba jutás eleve adva van, mint egészében egyenlő erók 
feszültségi és nyugalmi állapota. Az etikum sohasem állapot. Egész mivolta horizontális 
és diagonális erők destrukciója ellen irányuló fölegyenesedés, fázisok során át szakadat- 
lanul mozgó célbatörekvés, küzdelem. Mihelyt elértük a célt és helyre állitottuk az 
etikus egyensulyt, egyuttal megszünt az adott probléma vagy feladat erejéig működésben 
volt erkölcsi erőfeszítésünk és az állapot, amelybe jutottunk, már nem etikus. Benne leg- 
följebb a diszpozició lehet meg az ujabb erőfeszitésre. És még ez a két erőkifejtés között 
mint kiterjedés nélkül való pont szereplő teljesülés, ez az ujabb aktivitásra nyugalom 
nélkül lendülő átmenet sem szabad, hogy eleve nyilvánvaló eredője legyen az etikus küz- 
delem cselekvő és gátló összetevőinek. A küzdelem csak a sikerre való minden tekintet 
nélkül erkölcsi. 

A konstruktivista életképlethez tartozik, hogy az immanens feszültségei által köl- 
csönös egymásrahatással fenntartott egyensuly nem esetleges eredője, hanem lényegbeli 
föltétele a rendszernek és ennél fogva állandósultan azonos vele. Ez a társadalmi élet 
egészére nézve a részek legvehemensebb dinamikája ellenére is mozdulatlan, tehát időtlen 
konstruktivista egyensuly már csak ennél az időtlenségél fogva sem lehet etikus, vagyis 
szociális. Az etikumot létesitó erómérkózés sohasem elvont kontroverziák, hanem a 
pszichofizikum időben folyó megrendülései. 

Az exkluziv konstruktivizmust anetikus természete képtelenné teszi arra, hogy 
ideológiai tekintetben szociális szerepet játszék. Mit érünk egy etika nélkül is maximális 
embervirágzást jelentő társadalom utópiájával, ha ezt a virágzást még szerényebben is, 
az adott létkörülmények között csak olyan társadalomban biztosíthatjuk, mely az indi- 
viduaalizmus destruktiv hatása ellen etikai maximákkal védekezik. Fölvetődik az exkluziv 
konstruktivizmus legkényesebb kérdése, az a probiéma t. i., hogy mint akarja a kon- 
struktivista teleológia az emberiséget összes immanens és transzcendens létalapjainak és 
adottságainak mai, szabályozott rezervoárokba nem szoritható, zavaros örvényléséből 
átvezetni az egyetemes beérkezettség, időtlenség és egyensuly fenékig átlátszó oceánjába. 
Még ha lenne is mód erre a vezetésre társadalmilag, nincs rá mód metafizikai- 
lag. Pedig a társadalom végső részeit, az individuális pszichofizikai szervezeteket csak 
leszármazásuk metafizikai multjába nyulva lehetne ugy átkonstruálni, hogy a konstruktivista 
társadalmi egyensuly elemei már az ember-egyedek strukturájában is eleve adva legyenek. 

Ilyen képtelen következésekre jutunk, ha az exkluziv konstruktivizmus elméleti 
inditásainak engedve, képzőműveszeti alkotásaiból szigoru logikával az általuk állitólag 
anticipált társadalmi életrend képét próbáljuk megrajzolni. Ha a konstruktivizmus szociális 
életjelentőséget tulajdonit magának, ugy logikusan csak olyan társadalom és olyan élet 
lehetne az ő világa, mint aminőt mi festettünk. Egy megvalósult teleológiai rögeszmével 
lenne dolgunk, rendszerrel, melyben minden ember a fölényes észszerüség biztonságával 
és azzal a kellemes tudattal keringene a számára adott életpályákon, hogy minden eleve 
jól el van rendezve, bajok nem történhetnek, küzködnie nem kell, és fenntartás nélkül 
bizhatja rá magát preciziómechanikailag szabályozott életességére. Ez az uj fajta 


presztabilizált harmónia ugy járatná az embersorsokat, mint ahogy a villamos 
játékvasuthálozatok vonatjai futnak: összeütközések és katasztrólák nélkül. 

Deközösség nélkül is. Mert abban az emberi együttélésben, ahol az ember- 
közti vonatkozások egész hálozata, összes kölcsönös érdekkapcsolataival vag ego 
ségével egyszersmindenkorra megszabott konstellációban nyitva fekszik előttünk, ott 
sorsszerűségek hijján sorsközösségek és ezeken tul, érzületbeli közösségek sem lehetnek. 
Emberek, akiknek tudata egész formai és tartalmi mivoltában tudat alatti impulzusoktól 
érintetlenül, tökéletesen áttekinthetően áll önmaga és mások előtt, nem élhetnek át praktikus 
célszövetkezeteken és pillanatnyi társulásokon tul érő eggyéválásokat. Kapcsolataik, minden 
tragikus lehetőség és mult nélkül, csak mechanikusak és kiilsóségesek lehetnek. 

Az exkluziv konstruktivista Utópia embereit sem erkölcsi feszültségek, sem ösztönös 
egymásból és egymás felé hajtások nem fűzik össze. Társadalmi szervezettségüknek semmi- 
iele organikus jellege, akaratbeli tendenciája nincsen. Számbeli egyedeknek minden 
tömegpszichológia hijján való, inkább csak adminisztrativ alapon álló szövet- 
kezést sem kivülről, sem belülről veszély nem fenyegeti, tagjai örök életükre föl vannak 
mentve az egymás ügyes-bajos dolgával vagy tragédiás komplikációival való törődés 
kényszerüsége vagy spontaneitása alól. Sem öröm sem részvét, sem szeretet vagy gyűlölet, 
szánalom vagy versengés nem éri őket. A exkuziv konstruktivista Utópia társadalma 
gazdasági, politikai és emberiességi megkötések nélkül, szabadon lebeg az időtlen térben. 

Az önmegtagadás és áldozatkészség hiánya, a más tudatrétegekben élő, más sorsot 
járó emberek érzületének, gondolkozásmódjának fölkarolására, dialektikus termékenyitésére, 
és befogadására való képtelenség stb. ez jellemzi az exkluziv konstruktivizmust. 
Entellektüellek fölényes szellemi sportjáról, raffinált utilitarizmusáról van itt szó, meg 
nehány groteszkül hivő lélek romantikus filozofálgatásáról. A splendid isolation- 
nak, a kimért korrektségnek és semmire sem kötelező, csak önmagáért élő, észelvii 
objektivitásnak a szelleme él az exkluziv konstruktivizmusban: a csak gazdasági és tech- 
nikai, tehát tárgyi, dologi szervezkedésre irányuló modern nagykapitalizmus esztétikai 
parafrázisa. Ez is csak részben, mert a nagykapitalizmus a maga technikai objektivitásán 
és gazdasági racionalizmusán kivül elsőrangu mozgató tényezője a nemzetközi és nemzeti 
tömegpszichéknek. Kulturpolitikai világszinpadán a kellékek és diszletek, hősök és statiszták, 
népségek és katonaságok turbulens drámái folynak, a pátosz, monumentalitás, dicsfény 
és retórika minden olcsó és drága eszközével. Szóval nem olyan finnyásan, nem olyan 
esztétikusan, mint a hogy az exklusiv konstruktivizmus épitgeti a maga, egyébként két- 
ségtelenül fontos és érdekes anyagszerkezeteit. 

Fontos a konstruktivizmus, mert az expresszionizmus parttalan áradozásával és 
szentimalizmusával szemben rámutatott a tudatos vizsgálat és kérlelhetetlen egyenes- 
vonaluság pszichikai lehetőségeire és ezen a pszichikai és esztétikai koncentráción át 
emberileg közelebb hozott bennünket korunk egyes, lényeges társadalmi életkövetelményei- 
hez: a tárgyilagos, anyagszerü munka, gazdaságos szervezkedés, edzett szivüség fegyel- 
mezettség perspektivájához. Bizonyos, hogy ezek az értékek a társadalmi forradalom 
szempontjából is roppant fontosak, még pedig éppen a tómegmozgalmak iränyitäsät, 
koncentrálást és kulturpolitikai szintemelését illetőleg. De az exkluziv konstruktivizmus 
az expresszionista extázissal, állhatatlan gerjedéssel szemben támadt reakciókép, a fölényes 
eszű önuralom, nyugodt egyensuly és exakt határok esztétikai harmóniája kedvéért elzár- 
kozott a társadalmi élet, a proletárforradalom mindazon aktualitásai elől, melyek rezonan- 
ciája ezt a harmoniát megzavarhatta volna. Miközben igy a tökéletes befejezettség esztétikai 
bálványozásában lelte örömét, nem vette észre, hogy a pszichológiai befejezetlenségek ís 
imponderabiliák, a tragédias ösztönök és akaratok tartalmával együtt az anyag is kisiklott 
kezei közül, melyből társadalmi viszonylatban, a történelmi, tehát valóságos élet- 
konstrukció készül. Nem az időtlen állandóság és anetikus, presztabilizalt harmónia 
kategoriáiban, mint az exkluziv képzőművészeti konstrukciók, sem a tökéletes áttekinthetó- 
ség a problematikus derűjével. A történelem konstrukciói a rohanó idő, az esetlegességek, 
kétségek és katasztrófák ágyában születnek. Az emberi együttélés tömegszervezetei 
impulzusok és erkölcsi parancsok, áldozatok és hideg megfontolások küzdelmében 
edzódnek naggyá. Tökéletlenek, problematikusak, de biológiailag lehetségesek és szük- 
ségesek. Nincs az az észszerü teleológikus elképzelés, az a társadalmi utópia, mely, legyen 
bár még oly tökéletes, fölhatalmazhatna bennünket arra, hogy cserben hogyjuk érte 
a rendszerbe nem fogható történelmet. Pedig ezt tesszük, ha, mint az exkluziv konstruk- 
tivizmus, olyan életköveteléseket állitunk fel, melyek individuál- és társadalomélettanilag 
lehetetlenek. Ez a lehetetlenség eleve esztétikai üggyé degradálja az exkluziv konstruktiviz- 
must, melynek egész vitalitása képrendszerek fűtésére kell, hogy szoritkozzék. És igy 
marad ez mindaddig, mig az exkluziv konstruktivizmus az életproblémák történelmi “s 
társadalmi teljességével dialektikus kölcsönhatásba nem kerül. Ez az egyetlen mód arra, 
hogy a társadalmi forradalom és a kommunizmus, tehát az aktuális európai élet szempont- 
jából termékeny összetevői, ha kell, stilusbeli módosítások árán is, de átmentódjenek egy 
nagyobb és emberiesebb művészet jövőjébe. 

Kállai Ernő 

